Универзитет у Новом Саду

**ПОЉОПРИВРЕДНИ ФАКУЛТЕТ НОВИ САД**

1000/0102 Број:566/11

Датум: 26.05.2016.

На основу овлашћења Савета Пољопривредног факултета Универзитета у Новом Саду од 26.05.2016.године сачињен је пречишћен текст Статута Пољопривредног факултета Универзитета у Новом Саду.

Пречишћени текст садржи основни текст Статута Пољопривредног факултета Универзитета у Новом Саду од 18.10.2006. године, као и измене и допуне Статута које је усвојио Савет Пољопривредног факултета на седницама од *06.12.2006., 26.12.2006., 01.03.2007., 04.07.2007., 26.10.2007., 20.12.2007., 13.03.2008. и 10.07.2008.,16.12.2008., 12.03.2009., 04.12.2009. ,08.07.2010.****,*** *11.03.2011****.,***  *07.10.2011****.,*** *18.11.2014****.****, 30.12.2014., 23.12.2015.и 26.05.2016.* године.

# С Т А Т У Т

# ПОЉОПРИВРЕДНОГ ФАКУЛТЕТА НОВИ САД

/пречишћен текст/

**I. ОСНОВНЕ ОДРЕДБЕ**

***Предмет уређивања***

**Члан 1.**

Овим Статутом Факултета (у даљем тексту: Статут) Пољопривредни факултет у Новом Саду (у даљем тексту: Факултет) уређује:

1. статус, организацију, делатност и пословање Факултета;
2. састав, надлежност и начин одлучивања органа и тела Факултета;
3. врсте, нивoe студија и начин доношења студијских програма које изводи Факултет
4. статус, права и обавезе наставника, сарадника и другог факултетског особља;
5. статус, права и обавезе студената;
6. научна, развојна истраживања и пројекте;
7. друга питања од значајна за рад Факултета.

***Правни статус Факултета***

**Члан 2.**

 Факултет је високошколска установа у саставу Универзитета у Новом Саду (у даљем тексту: Универзитет) са правима и обавезама и одговорностима утврђеним законом, Статутом Универзитета и овим Статутом.

 Факултет је правно лице.

 У правном промету са трећим лицима Факултет иступа у своје име и за свој рачун, а у обављању делатности средствима која обезбеђује оснивач у правном промету иступа у своје име а за рачун Универзитета.

За преузете обавезе Факултет одговара свим својим средствима.

Факултет је уписан у судски регистар код Привредног суда у Новом Саду, број регистарског улошка 5-363*.*

Факултет послује средствима у државној својини, средствима које обезбеђује

оснивач и сопственим средствима у складу са законом и овим Статутом.

 Факултет има и сопствену својину коју стиче у складу са законом и овим Статутом.

***Оснивач Факултета***

**Члан 3.**

 Факултет је основан Законом о оснивању Филозофског и Пољопривредног факултета у Новом Саду ("Сл.гласник Народне Републике Србије" бр. 36 од 24. јула 1954. године).

 Права оснивача Факултета по основу поверених послова врши Аутономна Покрајина Војводина.

***Назив Факултета***

**Члан 4.**

Факултет послује под називом: ***Универзитет у Новом Саду, Пољопривредни факултет Нови Сад.***

 Назив Факултета на енглеском језику је: University of Novi Sad, Faculty of Agriculture.

***Седиште Факуллтета***

**Члан 5.**

 **Седиште Факултета** је у Новом Саду, Трг Доситеја Обрадовића 8.

***Промена назива и седишта Факултета***

**Члан 6.**

Факултет може вршити промену назива, седишта и статусне промене у складу са законом и Статутом Универзитета, на начин и по поступку утврђеном за доношење овог Статута.

***Заступање и представљање Факултета***

**Члан 7.**

Факултет заступа, представља и потписује акта Факултета декан, са неограниченим овлашћењима.

Декана у његовом одсуству замењује продекан кога декан овласти.

Декан може посебном одлуком односно пуномоћјем пренети поједина овлашћења за заступање на друго лице.

Заступник је дужан да се придржава овлашћења одређених законом, овим Статутом и одлукама органа Факултета.

Заступник је обавезан да свој оверени потпис достави суду који води регистар.

 Декан може овластити друго лице да потписује финансијске и друге документе Факултета и да обавља поједине послове из његове надлежности. Приликом давања овлашћења декан одређује садржај, обим и време трајања овлашћења.

***Печат Факултета***

**Члан 8.**

 Факултет има ***печат*** пречника 50 мм, округлог облика. Текст печата исписан је у концентричним круговима око грба Републике Србије и почев од спољашњег круга гласи: Република Србија, Аутономна Покрајина Војводина, Универзитет у Новом Саду, Пољопривредни факултет. У дну печата уписано је седиште Факултета - Нови Сад. Текст печата је исписан на српском језику ћириличким писмом и на мађарском, русинском и словачком језику и писму, на језику и писму националних мањина који су у службеној употреби у Граду Новом Саду.Печат се употребљава за оверу јавних исправа и других аката, којим се одлучује и службено обраћа другим правним и физичким лицима.''

 Факултет има и ***мали печат*** пречника 28 мм, који је округлог облика и исте садржине као и печат из става 1. овог члана, а употребљава се за оверу књижица, легитимација и сл.

 Факултет има ***штамбиљ*** који је правоугаоног облика димензија 55x35 мм са текстом Универзитет у Новом Саду, Пољопривредни факултет Нови Сад - са остављеним простором за упис броја и датума.

 Број примерака печата из става 1. и 2. овог члана, одређује декан.

За употребу и чување печата одговорно је лице које декан одреди за употребу печата.

***Обележја Факултета***

**Члан 9.**

Факултет има свој амблем.

***Амблем*** је округлог облика који садржи обрисе Војводине са фигуром девојке са класјем у наручју и са грбом града Новог Сада, изнад кога је уписана година оснивања Факултета. Цела композиција уоквирена је текстом: УНИВЕРЗИТЕТ У НОВОМ САДУ ПОЉОПРИВРЕДНИ ФАКУЛТЕТ.

Употреба знака уређује се посебним општим актом.

***Дан Факултета***

**Члан 10.**

 Дан оснивања Факултета је 21. новембар који се утврђује као **Дан Факултета** и обележава се сваке године.

***Међународна сарадња***

**Члан 11.**

Факултет подстиче, успоставља и развија међународну сарадњу са образовно-научним институцијама и организацијама у земљи и иностранству у циљу размене искустава, унапређења квалитета рада и организовања заједничких облика деловања у области образовања, научних истраживања, научног и стручног усавршавања наставника и сарадника и мобилности студената.

 Факултет уговара међународну сарадњу у своје име и за свој рачун и о томе обавештава Универзитет.

**II ДЕЛАТНОСТ ФАКУЛТЕТА**

**Члан 12.**

***Делатност*** Факултета је:

**85.42** високо образовање Пољопривредни факултет и то на основу акредитованих студијских програма:

 - студије првог степена (основне академске и основне струковне студије)

 - студије другог степена (мастер академске студије и специјалистичке академске студије)

 - интегрисане студије ветеринарске медицине

 - студије трећег степена - докторске студије

**85.59** Остало образовање

**85.60** Помоћне образовне делатности

**01.11** Гајење жита (осим пиринча), легоуминоза и уљарица

**01.13** Гајење поврћа, бостана, коренастих и кртоластих биљака

**01.19** Гајење осталих једногодишњих и двогодишњих биљака

**01.21** Гајење грожђа

**01.24** Гајење јабучастог и коштичавог воћа

**01.25** Гајење осталог дрвенастог, жбунастог и језграстог воћа

**01.30** Гајење садног материјала

**01.41** Узгој музних крава

**01.42** Узгој других говеда и бивола

**01.43** Узгој коња и других копитара

**01.45** Узгој оваца и коза

**01.46** Узгој свиња

**01.47** Узгој живине

**01.49** Узгој осталих животиња

**01.61** Услужне делатности у гајењу усева и засада

**01.62** Помоћне делатности у узгоју животиња

**01.70** Лов, траперство и одговарајуће услужне делатности

**02.10** Гајење шума и остале шумарске делатности

**02.40** Услужне делатности у вези са шумарством

**03.22** Слатководне аквакултуре

**10.39** Остала прерада и конзервисање воћа и поврћа

**10.51** Прерада млека и производња сирева

**11.01** Дестилација, пречишћавање и мешање пића

**11.02** Производња вина од грожђа

**11.03** Производња пића и осталих воћних вина

**16.10** Резање и обрада дрвета

**16.24** Производња дрвне амбалаже

**20.20** Производња пестицида и хемикалија за пољопривреду

**20.59** Производња осталих хемијских призвода

**25.73** Производња алата

**28.21** Производња индустријских пећи и горионика

**28.30**  Производња машина за пољопривреду и шумарство

**33.11** Поправка металних производа

**33.12** Поправка машина

**33.20** Монтажа индустријских машина

**39.00** Санација, рекултивација и друге услуге у области управљања отпадом

**46.18** Специјализовано посредовање у продаји посебних производа

**46.19** Посредовање у продаји разноврсних производа

**46.21** Трговина на велико житом, сировим дуваном и храном за животиње

**46.31** Трговина на велико воћем и поврћем

**46.34** Трговина на велико пићима

**46.61** Трговина на велико пољопривредним машинама, опремом и прибором

**46.73** Трговина на велико дрветом, грађевинским материјалом и санитарном опремом

**46.75** Трговина на велико хемијским производима

**47.25** Трговина на мало пићима у специјализованим продавницама

**47.21** Трговина на мало воћем и поврћем у специјализованим продавницама

**47.76** Трговина на мало цвећем, садницама, семењем, ђубривима, кућним

 љубимцима и храном за кућне љубимце у специјализованим продавницама

**47.78** Остала трговина на мало новим производима у специјализованим продавницама

**55.20** Одмаралишта и слични објекти за краћи боравак

**55.90** Остали смештај

**56.21** Кетеринг

**56.29** Остале услуге припремања и послуживања хране

**58.11** Издавање књига

**58.14** Издавање часописа и периодичних издања

**62.01** Рачунарско програмирање

**62.02** Консултантске делатности у области информационе технологије

**62.09** Остале услуге информационе технологије

**63.11** Обрада података, хостинг и сл.

**68**.**20** Изнајмљивање властитих или изнајмљених некретнина и управљање њима

**69.10** Правни послови

**69.20** Рачуноводствени, књиговодствени и ревизорски послови: пореско саветовање

**70.10** Управљање економским субјектом

**70.21** Делатност комуникација и односа са јавношћу

**70.22** Консултантске активности у вези с пословањем и осталим управљањем

**71.11** Архитектонска делатност

**71.12** Инжењерске делатности и техничко саветовање

**71.20** Техничко испитивање и анализе

**72.11** Истраживање и експериментални развој у биотехнологији

**72.19**  Истраживање и развој у осталим природним и техничко-технолошким наукама

**72.20** Истраживање и развој у друштвеним и хуманистичким наукама

**73.20** Истраживања тржишта и испитивање јавног мњења

**74.90** Остале стручне, научне и техничке делатности

**75.00**  Ветеринарска делатност

**77.31** Изнајмљивање и лизинг пољопривредних машина и опреме

**77.39**  Изнајмљивање и лизинг осталих машина, опреме и материјалних добара

**77.40** Лизинг интелектуалне својине и сличних производа, ауторских дела и предмета сродних

 права

**81.22**  Услуге осталог чишћења зграда и опреме

**81.30** Услуге уређења и одржавања околине

**91.01** Делатност библиотека и архива

 Факултет се бави и трансфером знања и сарадњом са привредом..

**III ОРГАНИЗАЦИЈА ФАКУЛТЕТА**

**Члан 13.**

 ***Организационе јединице*** Факултета су:

 **1.** Департмани

 **2.** Деканат

 Факултет може организовати и друге организационе јединице: катедре, иновационе центре, истраживачко-развојне центре, развојно-производне центре, научно технолошки парк, пословно- технолошки инкубатор, лабораторије, научно-истраживачке јединице и др., у складу са законом и овим Статутом.

***1. Д е п а р т м а н и***

**Члан 14.**

 **Департмани** су основне образовне, научне и предузетничке организационе јединице Факултета и чине га наставници, научни радници, истраживачи и асистенти са помоћним и техничким особљем који омогућују функционисање и остваривање задатака департмана .

 Департмани Факултета и њихове унутрашње оргaнизационе јединице су:

**1. Департман за ратарство и повртарство**

1. Катедра за ратарство и повртарство

2. Катедра за земљиште, исхрану биљака и генетику

3. Институт за ратарство и повртарство

4. Огледно добро за ратарство и повртарство

5. Огледно поље „Гусков салаш“, заоставштина пок. проф. др Лазара Стојковића

6. Лабораторија за испитивање земљишта, ђубрива и биљног материјала са одељењима:

- за агрохемију,

- за микробиологију,

- за анализу биљног материјала,,

- за педологију и водни режим земљишта,

- за генетичка испитивања и семенарство у пољопривреди.

7. Лабораторија за агрометеоролошка испитивања

8. Лабораторија за биофизичка испитивања у пољопривреди.

**2. Департман за воћарство и виноградарство, хортикултуру и пејзажну архитектуру**

1. Катедра за воћарство и виноградарство
2. Катедра за пејзажну архитектуру и хортикултуру
3. Институт за воћарство, виноградарство, хортикултуру и пејзажну архитектуру
4. Огледно добро за воћарство и виноградарство
5. Лабораторија за микропропагацију воћака и винове лозе
6. Лабораторија за помологију
7. Лабораторија за оплемењивање воћака
8. Лабораторија за анализу земљишта, биљног материјала и ампелографска испитивања
9. Лабораторија за енолошка испитивања

**3. Департман за фитомедицину и заштиту животне средине**

1. Катедра за фитомедицину и заштиту животне средине
2. Институт за заштиту биља и животне средине “др Павле Вукасовић”
3. Лабораторије за биолошка истраживања и пестициде
4. Лабораторија за медицинску и ветеринарску ентомологију

 5. Лабораторија за инвазивне и карантинске коровске врсте

 6. Лабораторија за дијагностику патогена, штеточина и корова.

**4. Департман за сточарство**

* 1. Катедра за сточарство
	2. Институт за сточарство
	3. Огледно добро за сточарство
	4. Лабораторија за контролу квалитета хране за животиње и анималних производа
	5. Лабораторија за испитивање квалитета млека
	6. Центар за одгајивање домаћих животиња
	7. Лабораторија за физиологију,репродукцију и оплемењивање животиња

**5. Департман за пољопривредну технику**

1. Катедра за пољопривредну технику

1. Институт за пољопривредну технику

3. Лабораторија за биодизел

4. Централна лабораторија за контролу технике за апликацију пестицида

5. Национална испитна станица за тракторе – акредитована лабораторија за

 погонске машине и тракторе

6. Технички центар

7. Лабораторија за механизацију у ратарству

8. Лабораторија за механизацију у повртарству

9. Лабораторија за механизацију у сточарству

1. Лабораторија за термотехнику и процесну технику
2. Лабораторија за биосистемско инжењерство
3. Едукативно развојни центар технике за апликацију пестицида.

## 6. Департман за уређење вода

1. Катедра за уређење вода
2. Институт за уређење вода
3. Лабораторија за воде

**7. Департман за економику пољопривреде и социологију села**

1. Катедра за економику пољопривреде
2. Институт за економику пољопривреде
3. Лабораторија за информатику и статистику
4. Центар за приватизацију
5. Центар за агробизнис
6. Центар за маркетинг и тржишна истраживања
7. Центар за едукацију и тренинг пољопривредних саветодаваца
8. Центар за вештачење и консалтинг
9. Центар за рурални развој
10. Центар за аграрну историју

**8. Департман за ветеринарску медицину**

1. Катедра за ветеринарску медицину
2. Институт за ветеринарску медицину
3. Ветеринарска клиника (клиника за хирургију; клиника за унутрашње болести; клиника за породиљство; амбулантна мобилна клиника)
4. Лабораторија за патолошку физиологију
5. Лабораторија за патологију
6. Лабораторија за репродукцију животиња
7. Лабораторија за фармакологију и токсикологију
8. Лабораторија за хигијену намирница анималног порекла
9. Лабораторија за микробиологију, имунологију, вирусологију и паразитологију,
10. Лабораторија за дијагностику инфективних болести и зооноза
11. Лабораторија за молекуларна истраживања
12. Лабораторија за дијагностику маститиса
13. Лабораторија за болести пчела и риба

Департмани могу формирати и друге организационе јединице у складу са чланом 13. овог Статута.

**Члан 14а.**

 Огледно добро за воћарство и виноградарство има одређена права и обавезе у правном промету са трећим лицима и то:

* У правном промету са трећим лицима Огледно добро, као део Факултета, иступа у име и за рачун Факултета,
* Има посебан обрачун резултата пословања и пословање се води на посебном подрачуну,
* За обавезе Огледног добра у правном промету са трећим лицима одговара Факултет својом имовином,
* Огледним добром за воћарство и виноградарство руководи директор Департмана.

 **Члан 14б.**

Ветеринарску клинику чине наставници, научни радници и сарадници запослени на

Департману за ветеринарску медицину Факултета.

 Клиником руководи управник кога на предлог директора департмана именује декан на период од 3 године, уз могућност још једног мандата.

 Клиника се састоји од четири организационе јединице: клинике за хирургију; клинике за унутрашње болести; клинике за породиљство и амбулантне мобилне клинике.

 Клиника обавља следеће послове:

* едукација студената на интегрисаним студијама ветеринарске медицине,

 специјалистичким академским и докторским академским студијама;

* реализација послова по научноистраживачким пројектима;
* пружање базе наставницима, сарадницима и истраживачима за обављање

 научноистраживачког рада;

* оспособљавање и реализација практичне наставе за стажисте, специјализанте,

 докторанте и вршење услуга из домена ветеринарске медицине;

 Ближи услови у погледу организације послова и делокруга рада Ветеринарске клинике утврђују се посебним општим актом Факултета.

**Члан 15.**

 ***Департмани*** обављају следеће послове:

- организују и реализују наставни процес а нарочито се старају о: међусобној усклађености садржаја предмета на студијском програму; литератури и њеној расположивости, као и усклађености са садржајем предмета; начину реализације предавања и вежби по програмским садржајима; начину реализације провере знања; укупним обавезама студената у смислу ЕСПБ система на предметном студијском програму,

- иницирају нове и измену постојећих студијских програма на студијама првог, другог и трећег степена предметног студијског програма и исте достављају Наставно-научном већу Факултета,( у даљем тексту Веће Факултета)

- врше евалуацију и анализу студијских програма првог и другог степена предметног студијског програма,

- обављају све послове везане за планирање, организовање и развој ресурса департмана (планирање потребе департмана за запошљавањем односно ангажовањем извршилаца, сачињавање средорочних и оперативних планова развоја и стручног усавршавања, планирање простора и др.),

- планирају, иницирају и реализују истраживачке и развојне пројекте,

- предлажу научноистраживачке програме и пројекте, обављају трансфер технологије и брину за реализацију истих,

- предлажу Већу разне видове образовања и усавршавања наставника и сарадникауземљи и иностранству**,**

**-** дају предлоге за међународну сарадњу и друге облике сарадње,

- обављају и друге послове утврђене Статутом и другим општим актима Факултета.

***Органи департмана***

**Члан 16.**

Органи департмана су: директор и Наставно-научно веће.

**Члан 17.**

 Департманом руководи директор кога именује и разрешава декан Факултета из реда наставника.

 Мандат директора департмана траје три школске године и може се једном поновити.

**Члан 18.**

 Наставно-научно веће департмана чине директор департмана, шефови катедри, управник института и два члана из реда наставника и научних радника које бирају наставници, научни радници, сарадници и асистенти на период од три школске године у складу са пословником департмана који се усваја на првој седници коју сазива директор департмана.

 Директор департмана председава Наставно-научном већу департмана.

**Члан 19.**

 Наставно-научно веће департмана обавља послове из члана 15. овог Статута.

 **Унутрашње организационе јединице Департмана**

**1. 1. Катедре**

**Члан 20.**

 Катедре су организационе јединице Факултета, коју чине наставници и сарадници бирани за ужу научну област из делокруга катедре.

 Чланови катедре реализују наставу из наставних предмета који на основу сродности односно сличности и међусобне повезаности припадају катедри.Катедра покрива најмање једну ужу научну област. Једна ужа научна област припада само једној катедри.

 Да би се катедра могла формирати потребно је најмање шест чланова од којих најмање четири у звању наставника.

 У раду катедре могу учествовати и гостујући професори ангажовани на наставним предметима катедре без права одлучивања.

 Чланови катедре одлучују на седници на начин утврђен пословником који се доноси на првој седници катедре коју сазива шеф катедре.

**Члан 21.**

 Катедре обављају следеће послове:

- прате реализацију наставног процеса из предмета које им припадају на различитим студијским програмима и на различитим департманима,

- врше евалуацију наставног процеса и предлажу мере за побољшање његовог квалитета са становишта предмета које реализују,

- предлажу нове односно промене постојећих студијских планова и програма, из делокруга предмета који им припадају,

- предлажу покретање поступка за избор у звање наставника и срадника везано за уже научне области које покривају и предлажу Изборном већу комисије за писање извештаја о пријављеним кандидатима,

- разматрају и одобравају теме завршних радова на основним студијама првог степена из ужих научних области које покривају и именују ментора и чланове комисије,

- разматрају пријаве завршних радова на интегрисаним студијама и студијама другог степена, именују ментора и чланове комисије за оцену подобности теме за израду завршног рада,

- разматрају и прелиминарно одобравају пријаве докторских радова из ужих научних области које покривају и предлажу ментора и чланове комисије Већу Факултета,

- предлажу распоред наставника и сарадника по предметима у оквиру ужих научних области које им припадају,

- предлажу литературу и начин провере знања студената по предметима у оквиру ужих научних области које им припадају,

- предлажу координаторе ЕСПБ система на студијама првог степена, као и другог и трећег степена уколико су усмерења образована на тим нивоима студија,

- предлажу руководиоце студијских програма,

- старају се о вођењу докторских студија,

- обављају и друге послове утврђене Статутом и другим општим актима Факултета.

**Члан 22.**

 Радом катедре руководи шеф катедре кога именује и разрешава декан Факултета, на предлог чланова катедре.

 Мандат шефа катедре траје три школске године и може се једном поновити.

 **1.2 Институти**

**Члан 23.**

Институте чине наставници, научни радници и сарадници запослени у департману.

 Институтом руководи управник кога на предлог директора департмана именује декан на период од 3 године, уз могућност још једног мандата.

 Институти обављају следеће послове:

- планирају, иницирају и реализују истраживачке и развојне пројекте,

- предлажу научноистраживачке програме и пројекте и обављају трансфер технологије и брину се за реализацију истих.

 **1. 3. Остале организационе јединице департмана**

**Члан 24.**

 Остале организационе јединице департмана обављају послове у складу са правилником који доноси Савет факултета на предлог организационе јединице уз сагласност декана.

Радом организационе јединице руководи лице које именује декан на предлог директора департмана.

 Акредитоване лабораторије од стране националног или међународног акредитационог тела обављају послове у складу са обимом акредитације и пословником о квалитету лабораторије.

 Радом лабораторије руководи шеф лабораторије кога именује декан на предлог директора департмана.

***2. Д е к а н а т***

**Члан 25.**

 Деканат Факултета чине: декан са продеканима, библиотека и секретаријат.

 Колегијум деканата чине декан, продекани, секретар Факултета, менаџер за инвестиције и логистику, шеф рачуноводства и шеф студентске службе.

 Колегијум Факултета чине чланови Колегијума деканата и директори департмана.

 Начин рада Колегијума Факултета утврђен је његовим Пословником о раду.

 Колегијум Факултета је саветодавно тело декана:

* За координацију пословних активности на Факултету;
* За доношење одлука из делокруга надлежности декана;
* За спровођење донетих одлука;
* За припрему предлога одлука из надлежности Савета и Наставно-научног већа;
* За друга питања која му буду пренета у надлежност актима Факултета или одлукама надлежних органа.

**Члан 26.**

 Библиотека Факултета обавља послове везане за евиденцију укупног библиотечког фонда Факултета, наставно, научне и стручне литературе и има студентску читаоницу.

 Радом библиотеке руководи управник кога именује декан Факултета.

**Члан 27.**

За обављање правних, аналитичких, финансијско-рачуноводствених, студентских и других административних и техничких послова, Факултет организује секретаријат као посебну организациону јединицу.

Секретаријатом, осим Службе за финансијске и рачуноводствене послове, руководи секретар Факултета кога именује декан.

Службом за финансијске и рачуноводствене послове руководи шеф рачуноводства.

**Члан 28.**

Правилником о систематизацији радних места утврђују се радна места, врста и степен стручне спреме и други услови за обављање послова у департману, библиотеци и секретаријату Факултета.

Правилником из става 1 овог члана обавезно се утврђују радна места у оквиру којих се обављају послови неопходни за обезбеђење услова за обављање интегративних функција Универзитета, а нарочито послови локалног руководиоца информационим ресурсима Факултета и други послови који обезбеђују функционисање јединственог информационог система Универзитета заснованог на заједничким процедурама извршења пословних процеса, односно стандардним процедурама и правилима које утврди Универзитет.

**IV ОРГАНИ ФАКУЛТЕТА**

 ***Орган пословођења***

**Члан 29.**

 Декан је пословодни орган Факултета.

 Декан Факултета бира се без конкурса из реда редовних професора који су у радном односу са пуним радним временом на Факултету.

 Мандат декана траје три школске године са могућношћу још једног избора.

 Декана на предлог Већа Факултета бира и разрешава Савет Факултета тајним гласањем, већином гласова укупног броја чланова Савета.

 Декан, по правилу ступа на дужност (1. октобра) на почетку школске године.

***Услови за избор декана***

**Члан 30.**

Кандидат за декана треба да испуњава следеће услове:

-да је редовни професор универзитета са значајним резултатима у образовном и научном раду

-да има искуства у међународној факултетској сарадњи

-да се активно служи једним од светских језика

-да има проверене организаторске способности

-да је најмање 5 година запослен на Факултету.

**Члан 31.**

Декан:

1. заступа и представља Факултет и потписује службене акте и документа,
2. организује, усклађује и руководи пословањем Факултета,
3. одговара за остваривање образовне и научне делатности на Факултету,
4. предлаже пословну политику и мере за њено спровођење,
5. предлаже годишњи програм рада и план развоја Факултета,
6. спроводи одлуке Већа и Савета Факултета,
7. председава Изборним и Наставно-научним већем Факултета, припрема и предлаже дневни ред седнице Изборног и Наставно- научног већа Факултета,
8. наредбодавац је за извршење финансијског плана,
9. предлаже Већу финансијски план Факултета,
10. закључује уговоре у име Факултета,
11. именује и разрешава руководиоце организационих јединица,
12. потписује дипломе и додатке дипломама,
13. учествује у промоцији доктора наука,
14. покреће иницијативу и предлаже решења о питањима од значаја за обављање делатности Факултета,
15. доноси правилник којим се утврђују радна места, врста и степен стручне спреме и други услови за рад на одређеном радном месту на Факултету и врши овлашћења у остваривању права, обавеза и одговорности запослених на Факултету, у складу са законом, колективним уговором и општим актима Факултета,
16. обезбеђује обављање и одговоран је за послове у вези остваривања интегративних функција Универзитета,
17. обавља послове утвђене Статутом и другим општим актима Универзитета,
18. обавља и друге послове утврђене законом, овим Статутом и другим општим актима Факултета.

**Члан 32.**

 Декан се стара о законистости рада и одговара за законитост рада Факултета.

 Декан је дужан да обустави од извршења општи и појединачни акт Факултета за који сматра да је супротан закону или другом пропису, Статуту и другом општем акту Универзитета и да о томе без одлагања обавести орган Факултета који је донео тај акт.

 Ако орган из става 2. овог члана који је донео општи односно појединачни акт не усклади тај акт са законом у року од 30 дана од дана када је примио обавештење декана да је акт обуставио од извршења, декан ће по истеку тог рока, у даљем року од осам дана, покренути поступак за оцену његове законистости. До доношења одлуке органа Факултета поводом обавештења из претходног става, односно до доношења одлуке надлежног органа, тај акт се не примењује.

***Покретање поступка за избор декана***

**Члан 33.**

 Поступак за избор декана покреће Савет Факултета објављивањем позива

заинтересовним наставницима најкасније до 31. марта текуће године у којој се врши избор декана.

 Позив се објављује на сајту Факултета и огласним таблама департмана.

 Одлуком о покретању поступка избора образује се и Комисија за спровођење избора декана и утврђују се рокови за спровођење поступка утврђивања кандидата за декана.

 Чланове и председника Комисије за спровођење избора декана бира Савет Факултета из реда својих чланова.

 Комисија за спровођење избора декана има пет чланова од којих је један председник. Три члана Комисије за спровођење избора декана су представници Факултета, један је представник оснивача и један је представник студената у Савету Факултета.

 Комисија за спровођење избора укључена је у све фазе поступка све до завршетка избора и одговорна је Савету Факултета за исправност вођења поступка.

***Изборне радње***

**Члан 34.**

 Поступак за избор декана садржи следеће изборне радње:

1. објављивање позива од стране Савета Факултета,
2. пријављивање кандидата, изјашњавање катедри и утврђивање иницијалних предлога кандидата катедри,
3. утврђивање предлога кандидата на Већу Факултета и
4. гласање за избор декана на Савету Факултета.

***Пријављивање кандидата, изјашњавање катедри* *и утврђивање иницијалних предлога кандидата катедри***

**Члан 35.**

 Заинтересовани кандидати су дужни да у року од 15 дана од дана објављивања

позива доставе Комисији за спровођење избора декана своје кандидатуре, програм рада и доказе о испуњености услова предвиђених чланом 30. Статута Факултета и Законом.

 Комисија за спровођење избора декана, након пријема кандидатура, утврђује листу пријављених кандидата и прослеђује је свим катедрама Факултета на изјашњавање заједно са програмима њиховог рада. На катедрама се организује тајно гласање о кандидатима са листе, у присуству чланова Комисије за спровођење избора декана. Члан катедре може гласати само за једног пријављеног кандидата. Кандидат који је добио већину према пословнику о раду катедре, сматра се утврђеним иницијалним предлогом катедре.

 Листу утврђених иницијалних предлога кандидата катедри Комисија за спровођење избора декана, доставља Већу Факултета.

***Утврђивање предлога кандидата за декана***

**Члан 36.**

 Предлог кандидата за декана, са листе утврђених иницијалних предлога кандидата катедри, утврђује Веће Факултета на седници којој присуствује најмање две трећине чланова Већа Факултета. На седницу се позивају чланови и председник Комисије за спровођење избора декана.

 Веће Факултета утврђује предлог кандидата за декана тајним гласањем, већином гласова од укупног броја чланова Већа факултета. Веће може утврдити предлог за највише два кандидата.

 У првом делу седнице Већа Факултета кандидати за декана представљају своје програме и предлог за продекане.

 Комисија за спровођење избора декана припрема гласачке листиће и спроводи поступак гласања за избор.

 На гласачком листићу кандидати се наводе по азбучном реду презимена кандидата, а члан Већа може гласати за највише два кандидата који су предложени за декана.

 Гласање се врши заокруживањем редног броја испред презимена кандидата за декана.

 Гласачки листић је неважећи на коме је заокружено више од два кандидата за декана, дописано ново име кандидата за декана или ако се не може са сигурношћу утврдити како је члан Већа гласао. Ако се на гласачком листићу налази име само једног кандидата гласање се врши заокруживањем речи ''за'' или ''против''.

 Ако је кандидован један кандидат, па тај кандидат не добије потребну већину гласова, Веће ће обавестити Савет Факултета да није могло утврдити предлог кандидата за декана.

 Ако су за декана кандидована два кандидата па ниједан не добије потребну већину гласова, гласање се понавља на истој седници за кандидата који је добио већи број гласова. Уколико су оба кандидата добила исти број гласова, гласање се понавља за оба кандидата тако што се гласа само за једног. У случају да и у овом кругу гласања кандидати добију исти број гласова, Веће ће обавестити Савет Факултета да није могло утврдити предлог кандидата за декана.

 Ако су за функцију декана кандидована три и више кандидата, а ниједан не добије потребну већину, гласање се понавља на истој седници за два кандидата који су добили највећи број гласова. Ако кандидати на другом и трећем месту имају једнак број гласова, прво се врши међугласање о њима, а у други круг одлази уз првопласираног кандидата, онај кандидат који је у међугласању добио већи број гласова. Даљи поступак гласања спроводи се по процедури као када су за декана предложена два кандидата. Уколико у првом кругу гласања прва три кандидата добију исти број гласова, гласање се понавља за сва три кандидата тако што се гласа само за једног од њих. Ако ни у поновљеном гласању не буде утврђен кандидат за декана, гласање се понавља за кандидата са највећим бројем гласова. Ако ни након овог круга гласања не буде утврђен кандидат за декана, Веће ће обавестити Савет Факултета да није могло утврдити предлог кандидата за декана. У случају да у првом кругу гласања натполовичну већину добију три кандидата, за декана су утврђена два кандидата са највећим бројем гласова. Ако кандидати на другом и трећем месту имају исти број гласова, врши се међугласање о њима па је као други кандидат утврђен онај који у међугласању добије већи број гласова. .

**Члан 37.**

 Веће Факултета доставља Савету Факултета предлог за избор декана који садржи:

1. одлуку Већа Факултета о утврђивању предлога за декана, целокупан материјал о утврђеним кандидатима за декана
2. извештај о току целокупног поступка.

***Гласање за избор декана***

**Члан 38.**

 Савет Факултета бира декана на седници на којој присуствује најмање две трећине укупног броја чланова Савета Факултета.

 Први део седнице Савета Факултета на којој се бира декан је јаван и на њему кандидати за декана износе свој програм рада и предлог продекана.

 У другом делу седнице, на коме присуствују само чланови Савета Факултета, Савет одлучује о избору декана Факултета.

 Председник Комисије за спровођење избора декана износи извештај о току поступка утврђивања кандидата за избор декана.

 Комисија за спровођење избора декана припрема гласачке листиће и спроводи поступак гласања за избор.

***Гласачки листић и начин гласања***

**Члан 39.**

 На гласачком листићу кандидати за избор декана наводе се по азбучном реду првих слова презимена кандидата.

 Гласање се врши заокруживањем редног броја испред презимена једног кандидата.

 За декана је изабран кандидат који добије највећи број гласова, а најмање више од половине гласова укупног броја чланова Савета Факултета.

 Неважећи гласачки листић је онај на којем је заокружено више од једног кандидата, на којем није заокружен ни један кандидат, на коме је дописано ново име кандидата за декана или ако се не може са сигурношћу утврдити како је члан Савета Факултета гласао.

***Утврђивање резултата гласања за избор декана***

**Члан 40.**

 Ако је за декана предложен само један кандидат, па тај кандидат не добије потребну већину гласова, поступак избора се понавља у целини, доношењем одлуке о поновљању избора за декана.

 Ако су за декана предложена два кандидата па ниједан не добије потребну већину гласова, гласање се понавља на истој седници за кандидата који је добио већи број гласова. Ако ни у поновљеном гласању кандидат не добије потребну већину гласова, поступак избора се понавља у целини, доношењем одлуке о понављању избора за декана.

***Доношење одлуке о избору декана***

**Члан 41.**

 По завршеном гласању, Комисија за спровођење избора утврђује: укупан број чланова Савета Факултета и присутан број чланова Савета Факултета, број чланова Савета Факултета који је приступио гласању, укупан број гласачких листића у кутији, број важећих и неважећих гласачких листића и резултат гласања за сваког кандидата.

 Савет Факултета разматра и усваја извештај Комисије за спровођење избора декана и доноси одлуку о избору декана.

 Ако декан није изабран, Савет Факултета на истој седници доноси одлуку о расписивању поновног избора за декана и именује декана којем истиче мандат за вршиоца дужности до избора новог декана.

 У случају из става 3. овог члана, продеканима се продужава мандат до избора новог декана

 Промоцијом декана истовремено је извршен избор и продекана које је предложио декан.

 Председник Савета Факултета упознаје чланове Савета Факултета о одлуци Студентског парламента Факултета о избору студента продекана.

***Престанак мандата декана пре истека времена на који је изабран***

**Члан 42.**

 Декану престаје мандат пре истека времена на који је изабран:

1. на лични захтев,

 2. ако изгуби способност обављања деканске функције због правоснажне пресуде из члана

 54. став 3. Закона о високом образовању којом је осуђен за кривично дело,

 3. ако прекрши кодекс професионалне етике,

 4. ако не испуњава дужности декана,

1. ако крши закон и одредбе овог Статута и
2. ако злоупотреби положај декана.

Поступак разрешења декана може покренути Веће Факултета двотрећинском већином гласова укупног броја чланова Већа Факултета, на предлог Већа Департмана Факултета.

Када се расправља о предлогу за разрешење декана седницом председава најстарији члан Већа Факултета.

Одлуку о разрешењу декана доноси Савет Факултета, тајним гласањем већином гласова укупног броја чланова Савета Факултета.

У случају разрешења декана, Савет Факултета на предлог председника Савета, на истој седници именује вршиоца дужности декана из реда продекана и покреће поступак за избор новог декана. Друга два продекана остају на функцији до избора новог декана.

***Продекани***

**Члан 43.**

 Декану у раду помажу продекани Факултета.

 Факултет има три продекана из реда професора који су у радном односу са пуним радним временом на Факултету, које именује декан и продекана студента.

 Продекани из реда наставника се бирају за следеће области:

 - продекан за наставу,

 - продекан за финансије и сарадњу са привредом,

 - продекан за науку и међународну сарадњу,

 Опис послова продекана утврђен је општим актом којим се утврђују послови, врста и степен стручне спреме и други услови за рад на одређеним пословима на Факултету.

 Продекана студента бира Студентски парламент Факултета по претходно прибављеном мишљењу декана, већином гласова укупног броја чланова Студентског парламента Факултета, са мандатом од годину дана.

 Продекану престаје мандат пре истека времена на које је изабран: на лични захтев, одлуком декана и ако испуни услове утврђене за разрешење декана.

Студента продекана разрешава Студентски парламент под условима и на начин утврђен општим актом Студентског парламента Факултета.

У случају престанка мандата декана пре истека времена на који је изабран, продекани остају на дужности до именовања нових продекана од стране новоизабраног декана.

За свој рад продекани одговарају декану.

За свој рад продекан студент одговара декану и Студентском парламенту Факултета.

**ОРГАН УПРАВЉАЊА**

***Савет Факултета и његов састав***

**Члан 44.**

 Савет Факултета (у даљем тексту Савет) је орган управљања Факултета.

 Савет има **17** чланoвa од којих је **9** представника департмана, **2** представника ненаставног особља, **3** представника оснивача и **3** представника студената.

 Директор департмана не може бити представник департмана у смислу става 2.овог члана.

 Департман за ратарство и повртарство именује два, а остали департмани по једног представника у Савет Факултета из реда наставника са пуним радним временом.

 Представници ненаставног особља бирају се наизменично из различитих департмана односно Деканата. Из једног департмана односно Деканата може бити највише један представник ненаставног особља у истом саставу Савета.

 Мандат чланова Савета је три године.

 Мандат чланова Савета из реда студената је три године, уколико студент у међувремену није изгубио статус студента или га студентски парламент Факултета није разрешио дужности.

***Избори и разрешење чланова Савета Факултета***

**Члан 45.**

 Члан Савета представник департмана бира се на седници катедре, тајним гласањем, већином гласова утврђеном у складу са пословником о раду катедре. Ако на департману постоји више катедри, члан Савета се бира на заједничкој седници свих катедри, тајним гласањем, већином гласова утврђеном у складу са пословником о раду катедри.

. Студентски парламент Факултета бира чланове Савета Факултета из реда студената који су први пут уписали одговарајућу годину студија у школској години у којој се избор врши и који нису кажњавани.

 Студентски парламент Факултета врши избор чланова Савета у складу са општим актом Студентског парламента Факултета.

 Члан Савета представник ненаставног особља, бира се на скупу запослених- ненаставног особља департмана односно Деканата, тајним гласањем, већином гласова од укупног броја запослених-ненаставног особља департмана односно Деканата.

 Члана Савета може разрешити орган који га је изабрао по поступку и на начин на који је изабран.

***Руковођење радом Савета Факултета***

**Члан 46.**

 Конститутивну седницу Савета сазива и води председник или заменик председника Савета из претходног сазива до избора новог председника Савета.

Савет има председника и заменика председника.

Председник и заменик председника не могу бити из департмана из кога је и декан.

 Председника из реда представника департмана и заменика председника Савета бира Савет из реда својих чланова, тајним гласањем, већином гласова укупног броја чланова Савета.

 Кандидате за председника и заменика председника Савета предлажу чланови Савета на самој седници на којој се врши избор председника и заменика председника Савета.

 Заменик председника Савета руководи седницом Савета и обавља послове председника Савета за време његове одсутности или спречености да обавља своје послове.

***Надлежност Савета Факултета и одлучивање***

**Члан 47.**

 Савет Факултета:

1. доноси Статут Факултета на предлог Већа Факултета
2. бира и разрешава декана
3. доноси финансијски план Факултета
4. усваја извештај о пословању Факултета и годишњи обрачун Факултета
5. усваја план коришћења средстава за инвестиције уз прибављено мишљење Наставно научног већа Факултета
6. доноси одлуке, односно даје сагласност на одлуке о управљању имовином Факултета
7. доноси одлуку о висини школарине за студије које остварује Факултет на предлог Наставно научног већа Факултета
8. подноси оснивачу извештај о пословању
9. доноси опште акте Факултета, у складу са овим Статутом,
10. именује органе управљања, односно представнике у органима управљања Универзитета и обавља друге послове у вези са оснивачким правима у скаду са законом и овим Статутом
11. разматра питања материјалног положаја Факултета и предузима мере за унапређење стања
12. доноси Пословник о раду Савета Факултета и
13. обавља и друге послове утврђене овим Статутом.

Савет Факултета доноси одлуке већином гласова укупног броја чланова.

Декан, продекани и секретар Факултета учествују у раду Савета Факултета без права одлучивања.

Предлог општих аката, односно, одлука из става 1. овог члана утврђује Наставно-научно веће Факултета односно други помоћни орган Факултета, у скаду са овим Статутом.

**СТРУЧНИ ОРГАНИ**

***Наставно научно веће Факултета***

**Члан 48.**

 Наставно-научно веће Факултета је највиши стручни орган Факултета.

 Веће Факултета чине наставници Факултета који су у радном односу са пуним радним временом на Факултету.

**Члан 49.**

Веће Факултета има 15 чланова и чине га шефови катедри, декан, продекани и председник Комисије за квалитет по функцији.

Декан је председник Већа Факултета по функцији

При расправљању, односно одлучивању о питањима која се односе на осигурање квалитета наставе, реформу студијских програма, анализу ефикасности студирања и утврђивања ЕСПБ бодова у раду Већа Факултета учествују и **3** представника студената које бира Студентски парламент Факултета.

 Мандат чланова Веће Факултета је три године.

 Мандат чланова Већа Факултета, представника студената траје једну годину.

 Поступак за разрешење члана Већа Факултета једнак је поступку за његов избор.

***Надлежност Наставно научног већа Факултета***

**Члан 50.**

 Веће Факултета:

1. одлучује о питањима наставе, научне и стручне делатности Факултета
2. доноси одлуку о структури и начину доношења студијских програма
3. предлаже студијске програме Сенату Универзитета
4. усваја извештај уз сагласност Сената о подобности кандидата, ментора и пријављене теме за израду докторске дисертације и ментора
5. усваја уз сагласност Сената извештај комисије о урађеној докторској дисертацији .
6. даје сагласност на извештај о подобности кандидата и пријављене теме за израду магистарске тезе и мастер рада
7. даје сагласност на извештај комисије о урађеној магистарској тези и мастер раду
8. дефинише тела и поступке везане за праћење, обезбеђивање, унапређење и развој квалитета студијских програма, наставе и услова рада
9. предлаже услове и начин уписа кандидата на студијске програме које организује Факултет
10. утврђује предлог броја студената за упис на студијске програме у прву годину студија
11. предлаже висину школарине за наредну школску годину
12. планира политику запошљавања и ангажовања наставника и сарадника
13. предлаже одлуку о статусној промени, промени назива и седишта Факултета
14. утврђује Предлог Статута Факултета
15. предлаже представнике у Конференцију Универзитета
16. утврђује предлоге одлука о питањима стратегије развоја Факултета
17. доноси одлуке о образовању и именовању чланова помоћних органа Већа, прати и усмерава њихов рад
18. утврђује предлог кандидата за декана
19. покреће поступак за разрешење декана
20. именује комисију за оцену пријаве завршног рада на студијама трећег степена, комисију за оцену и одбрану завршног рада на студијама другог и трећег степена, као и комисију за стицање научних и истраживачких звања
21. доноси одлуку о оснивању или укидању катедре
22. утврђује предлог за стицање научног звања и доноси одлуку о стицању истраживачког звања
23. именује руководиоце студијских програма и координаторе ЕСПБ система на студијама првог, другог и трећег степена
24. доноси опште акте који се односе на питања студирања и студија
25. обавља и дуге послове у складу са законом, Статутом, и другим општим актима Универзитета, овим Статутом и другим општим актима Факултета.

***Рад Наставно научног већа Факултета***

**Члан 51.**

 Веће Факултета обавља послове из свог делокруга на седници.

 Веће Факултета одлучује већином гласова укупног броја чланова, јавним гласањем, изузев ако је овим Статутом прописана другачија већина или тајно гласање.

 Када Веће факултета одлучује о утврђивању предлога кандидата за избор декана на седници мора присуствовати најмање две трећине чланова.

 Рад Већа Факултета ближе се уређује Пословником.

 ***Помоћни органи Наставно научног већа Факултета***

**Члан 52.**

 Веће именује сталне помоћне органе и то:

1. Комисију за докторат наука и докторске студије
2. Комисију за последипломске студије, мастер академске студије и специјалистичке студије
3. Комисију за основне студије
4. Комисију за издавачку делатност
5. Комисију за науку и сарадњу
6. Комисију за квалитет
7. Комисију за пријемне испите
8. Комисију за смотру научних радова
9. Одбор за етичка питања.

Веће факултета може именовати друге сталне помоћне органе који ће омогућити

ефикасније извршавање задатака Већа факултета.

 Надлежност, број и начин избора чланова и начин рада сталних помоћних органа утврђује

Веће Факултета одлуком о њиховом образовању.

 Када стални помоћни органи расправљају односно одлучују о питањима из члана 49. став

3. овог Статута у раду учествује до 20% чланова из реда студената.

 Мандат чланова сталних помоћних органа поклапа се са мандатом чланова Већа Факултета.

**Члан 52а**

 Комисија за квалитет је оперативно стручно тело које чине чланови именовани из реда наставника, сарадника, ненаставног особља, као и представници студената.

 Чланове Комисије из реда наставника и сарадника именује Веће Факултета, на предлог катедри, а из реда ненаставног особља на предлог служби Секретаријата.

 Чланове Комисије представнике студената именује студентски парламент.

 Председника Комисије за квалитет, из реда наставника, бирају чланови Комисије на првој седници у новом сазиву.

 Надлежности Комисије за квалитет су:

* Организовање и спровођење самовредновања студија, студијских програма, педагошког рада наставника и сарадника, рада ненаставног особља и услова рада;.
* Сачињавање извештаја о самовредновању;
* Иницирање и предлагање превентивних и корективних мера у циљу унапређења квалитета наставе, студијских програма, услова рада и ефикасности и успешности студирања;
* Инисцирање развоја и унапређење унутрашњих механизама за осигурање квалитета свих процеса рада на Факултету;
* Промовисање свести о унапређењу квалитета радних процеса на Факултету.

***Изборно веће Факултета***

**Члан 53.**

Изборно Веће Факултета (у даљем тексту Изборно Веће) утврђује предлог за избор кандидата у звање наставника и врши избор сарадника у настави и асистената и одређује комисије за писање извештаја за избор наставника, сарадника у настави и асистената.

 Седницама Изборног Већа председава декан.

**Члан 54.**

Изборно веће чине 54 наставника (доценти, ванредни и редовни професори) од којих су декан и продекани чланови Изборног већа по функцији а осталих 50 чланова Већа чине 40% од укупног броја наставног особља по звањима које сразмерно броју бирају катедре, а код департмана који имају више катедри на заједничкој седници свих катедри коју сазива директор департмана.

Приликом избора чланова Већа катедре бирају и заменике.

Пре почетка школске године, обзиром на бројно стање наставног особља на свим катедрама, Веће Факултета утврдиће број заступљености наставног особља свих катедри у Већу.

 **Члан 55.**

Изборно веће може пуноважно да одлучује, ако седници присуствује најмање две трећине чланова Изборног већа, који имају право да одлучују а за именовање Комисије за припрему извештаја о пријављеним кандидатима простом већином.

Одлуку о предлогу за избору у звање наставника доносе чланови Изборног већа из реда наставника у истом или вишем звању, а одлуку о избору у звање сарадника и асистента сви чланови изборног већа.

Изборно веће доноси одлуке већином гласова укупног броја чланова, који имају право да одлучују, јавним гласањем.

Ако Изборно веће не утврди предлог за избор кандидата, кандидат може поднети приговор Савету Факултета.

Ако Изборно веће не утврди предлог за избор ни једног од кандидата, декан објављује нови конкурс и о томе обавештава Универзитет.

У поступку утврђивања предлога за избор наставника узима се у обзир мишљење студената о њиховом педагошком раду.

**Члан 56.**

 Начин рада, као и друга питања значајна за рад Изборног већа утврђују се Пословником о раду Изборног већа.

**Члан 57.**

 Одлуку Изборног већа Факултета о утврђивању предлога за избор наставника декан Факултета доставља Универзитету у циљу обављања избора.

**СТУДЕНТСКИ ПАРЛАМЕНТ ФАКУЛТЕТА**

***Састав и избор Студентског парламента Факултета***

**Члан 58.**

Студентски парламент Факултета је орган преко кога студенти остварују своја права и

штите своје интересе на Факултету.

 Студентски парламент Факултета бирају непосредно и тајним гласањем, студенти уписани

у школској години у којој се врши избор Студентског парламента.

 Избор чланова Студентског парламента Факултета одржава се у априлу, најкасније до 8. у

месецу са мандатом од годину дана.

 Начин избора и број чланова Студентског парламента Факултета уређује се посебним

општим актом.

 Члану Студентског парламента Факултета коме је престао статус студента, престаје

мандат даном престанка статуса, а допунски избори се спроводе у року од наредних 15 дана.

 ***Надлежност Студентског парламента***

**Члан 58а**

 Студентски парламент:

1. бира и разрешава председника и потпредседника Студентског парламента;
2. бира и разрешава студента продекана;
3. доноси општа акта о свом раду;
4. оснива радна тела која се баве појединим пословима из надлежности Студентског парламента;
5. бира и разрешава представнике студената у органима и телима Факултета и Универзитета;
6. доноси годишњи план и програм активности Студентског парламента;
7. разматра питања у вези са обезбеђењем и оценом квалитета наставе, реформом студијских програма, анализом ефикасности студирања, утврђивањем броја ЕСПБ бодова, унапређењем мобилности студената, заштитом права студената и унапређењем студентског стандарда;
8. организује и спроводи програме ваннаставних активности студената;
9. учествује у поступку самовредновања Факултета, у складу са општим актом који доноси Веће Факултета;
10. остварује студентску међуфакултетску и међународну сарадњу;
11. усваја годишњи извештај о раду студента продекана;
12. усваја годишњи извештај о раду који подноси председник Студентског парламента;
13. обавља и друге послове предвиђене општим актима Студентског парламента, општим актима Универзитета, овим Статутом и Законом.

**V**. **ОРГАНИЗОВАЊЕ И ОСТВАРИВАЊЕ ФАКУЛТЕТСКИХ СТУДИЈА**

# Члан 59.

 Факултет обавља делатност високог образовања на основу одобреног односно акредитованог студијског програма који је заснован на закону, савременим достигнућима науке и потребама радних процеса, а чијим се савладавањем обезбеђују неопходна знања и вештине за стицање дипломе одговарајућег нивоа и врсте студија.

###### Европски систем преноса бодова ЕСПБ бодова

**Члан 60.**

 Факултет остварује студије у складу са правилима студирања заснованим на европском систему преноса и акумулације бодова (у даљем тексту ЕСПБ бодови)

 Број остварених ЕСПБ бодова представља квантитативну меру рада и активности неопходних да би студент успешно завршио студије по изабраном студијском програму и тиме постигао очекиване резултате. Један ЕСПБ бод одговара активностима у трајању од 25-30 часова рада студената. Сваки предмет из студијског програма исказује се бројем ЕСПБ бодова, а обим студија изражава се збиром ЕСПБ бодова. Збир од 60 ЕСПБ бодова одговара просечном укупном ангажовању студената у обиму 40-часовне радне недеље током једне школске године, односно по правилу, 30 ЕСПБ бодова током једног семестра, с тим да не може бити мањи од 25 ни већи од 35 ЕСПБ бодова током једног семестра.

 Укупно ангажовање студената састоји се од активне наставе (предавање, вежбе, практикуми, семинари и др.) самосталног рада, колоквијума, испита, израде завршних радова, добровољног рада у локалној заједници и других видова ангажовања у складу са студијским програмом. Добровољни рад је рад студената без накнаде, који организује Факултет, рад на пројектима од значаја за локалну заједницу који се вреднује у систему високом образовања а услове, начин организовања и вредновања добровољног рада уређују се посебним општим актом Факултета.

 Укупан број часова активне наставе не може бити мањи од 600 часова у току школске године.

###### Преношење ЕСПБ бодова

**Члан 61.**

 Између различитих студијских програма може се вршити преношење ЕСПБ бодова у складу са критеријума и условима прописаним посебним општим актом факултета који доноси Сенат Универзитета на предлог Већа факултета и на основу уговора са другом установом високог образовања у земљи и иностранству.

###### Врсте и нивои студија

**Члан 62.**

 Факултет остварује студије у следећим образовно научним пољима:

 1. техничко-технолошке науке:

* студијски програм за ратарство и повртарство,
* студијски програм за воћарство и виноградарство,
* студијски програм за органску пољопривреду,
* студијски програм за хортикултуру,
* студијски програм за пејзажну архитектуру,
* студијски програм за сточарство,
* студијски програм за пољопривредну технику,
* студијски програм за биотехнику и менаџмент,
* студијски програм за уређење, заштиту и коришћење вода у пољопривреди,
* општи студијски програм,
* студијски програм за агроекологиј*у*и заштиту животне средине,
* студијски програм мастер академских студија Менаџмент вода у пољопривреди
* студијски програм мастер академских студија Пољопривредно саветодавство на српском и енглеском језику,
* студијски програм агроиндустријско инжењерство,
* студијски програм шумарство

2. друштвено-хуманистичке науке:

- агроекономски студијски програм,

- студијски програм за агротуризам и рурални развој,

- студијски програм масте*р* академских студија пољопривредно саветодавство

- студијски програм масте*р* академских студија рурални развој и агротуризам.

3. медицинске науке:

- студијски програм ветеринарске медицине.

Факултет остварује делатност високог образовања кроз академске студије.

 На академским студијама изводи се академски студијски програм, који оспособљава студенте за развој и примену научних, стручних и уметничких достигнућа.

 **Нивои студија** су:

* студије првог степена

 основне академске студије

- студије другог степенa

 мастер академске студије

 специјалистичке академске студије

* интегрисане студије ветеринарске медицине

- студије трећег степена су докторске академске студије.

###### Обим студија

###### Члан 63.

Основне академске студије имају од 180 до 240 ЕСПБ бодова што одговара периоду од три до четири године (или шест до осам семестара) студирања.

Мастер академске студије имају:

- најмање 60 ЕСПБ бодова што одговара периоду од једне године (или два семестра) студирања ако је претходно остварен обим основних академских студија од 240 ЕСПБ бодова

- најмање 120 ЕСПБ бодова ако је претходно остварен обим основних академских студија од 180 ЕСПБ бодова

 Специјалистичке академске студије имају најмање 60 ЕСПБ бодова што одговара периоду од једне године (или два семестра) студирања, ако је претходно остварен обим студија од најмање 300 ЕСПБ бодова на основним академским и мастер академским студијама, или 120 ЕСПБ бодова ако су претходно завршене основне академске студије са најмање 240 ЕСПБ бодова, осим на студијама ветеринарске медицине.

 Специјалистичке академске студије на студијском програму Ветеринарска медицина имају најмање 90 ЕСПБ бодова, што одговара периоду од једне и по године (или три семестра), ако су претходно завршене мастер академске односно интегрисане студије.

 На смеру ветеринарске медицине основне академске студије и мастер академске студије су интегрисане студије у трајању од 6 година са најмање 360 ЕСПБ бодова.

Докторске студије имају најмање 180 ЕСПБ бодова ако је претходно остварен обим студија од најмање 300 ЕСПБ бодова на основним академским и мастер академским студијама, односно 360 ЕСПБ бодова за интегрисане студије ветеринарске медицине.

###### Завршни рад и дисертација

**Члан 64.**

 Студијски програм на студијама првог и другог степена садржи обавезу израде завршног рада.

 Докторска дисертација је завршни део студијског програма докторских студија.

 Број бодова којима се исказује завршни рад, односно завршни део студијског програма, улази у укупан број бодова потребних за завршетак студија и то по правилу:

* на основним академским студијама - најмање 15 ЕСПБ бодова
* намастер академским студијама -најмање 20 ЕСПБ, а највише 30 ЕСПБ бодова
* на специјалистичким студијама -20 ЕСПБ бодова
* на докторским академским студијама - најмање 60 ЕСПБ бодова

 Начин и поступак припреме и одбране завршног рада уређује се посебним општим актом Универзитета и Факултета.

 Начин и поступак припреме и услови за одбрану дисертације уређују се општим актом Универзитета.

 ***Стручни, академски и научни називи***

 **Члан 64a.**

Завршетком студија студент стиче одговарајући стручни, академски односно научни назив, као и друга права у складу са законом и посебним прописима.

Стручни, академски односно научни назив утврђује се студијским програмом и садржан је у дипломи и додатку дипломи које издаје Факултет.

У додатку дипломи може бити садржано и ближе одређење стручног, академског односно научног назива, додавањем цртице иза тог назива и речи којима се назив ближе одређује.

 **Члан 64б.**

**Област Биотехничке науке** **у оквиру образовно-научног поља Техничко-технолошких наука**

Студент који заврши основне академске студије у обиму од најмање 180 ЕСПБ бодова односно у трајању од најмање три године, стиче стручни назив **инжењер пољопривреде,** скраћеница Инж.пољ. , на енглеском језику: bachelor.

Студент који заврши основне академске студије у обиму од најмање 240 ЕСПБ бодова односно у трајању од најмање четири године и студент који оствари најмање 240 ЕСПБ бодова на академским студијама првог и другог степена, стиче стручни назив **дипломирани** **инжењер пољопривреде,** скраћеница Дипл.инж.пољ., на енглеском језику: bachelor with honours.

 Студент који заврши специјалистичке академске студије, стиче стручни назив **специјалиста инжењер пољопривреде,** скраћеница Спец.инж.пољ~~.~~

Студент који заврши мастер академске студије, стиче академски назив **мастер** **инжењер пољопривреде,** скраћеница Маст.инж.пољ. на енглеском језику: master

Студент који заврши основне академске студије у обиму од најмање 240 ЕСПБ бодова односно у трајању од најмање четири године и студент који оствари најмање 240 ЕСПБ бодова на академским студијама првог и другог степена, на студијском програму **пејзажна архитектура**, стиче стручни назив **дипломирани** **инжењер пејзажне архитектуре,** скраћеница Дипл.инж.пејз.арх., на енглеском језику: bachelor with honours.

Студент који заврши мастер академске студије пејзажне архитектуре, стиче академски назив **мастер инжењер пејзажне архитектуре,** скраћеница Маст.инж.пејз.арх. на енглеском језику: master

Студент који заврши основне академске студије у обиму од најмање 240 ЕСПБ бодова односно у трајању од најмање четири године и студент који оствари најмање 240 ЕСПБ бодова на академским студијама првог и другог степена, на студијском програму **шумарство**, стиче стручни назив **дипломирани** **инжењер шумарства,** скраћеница Дипл.инж.шум., на енглеском језику: bachelor with honours.

Студент који заврши мастер академске студије **шумарство,** стиче академски назив **мастер инжењер шумарства,** скраћеница Маст.инж.шум. на енглеском језику: master.

Студент који заврши докторске односно академске студије трећег степена, стиче научни назив **доктор наука-биотехничке науке**, скраћеница Др , на енглеском језику: Ph.D

**Члан 64в.**

**Област Менаџмент и бизнис у оквиру образовно-научног поља Друштвено-хуманистичке науке**

Студент који заврши основне академске студије у обиму од најмање 180 ЕСПБ бодова односно у трајању од најмање три године, стиче стручни назив **менаџер,** скраћеница Менаџ., на енглеском језику: bachelor.

 Студент који заврши основне академске студије у обиму од најмање 240 ЕСПБ бодова, односно у трајању од најмање четири године и студент који оствари најмање 240 ЕСПБ бодова на академским студијама првог и другог степена стиче стручни назив **дипломирани** **менаџер,** скраћеница Дипл**.**менаџ., на енглеском језику: bachelor with honours.

Студент који заврши мастер академске студије, стиче академски назив **мастер менаџер**, скраћеница Мастер менаџ. на енглеском језику: master

Студент који заврши специјалистичке академске студије, стиче стручни назив **специјалиста менаџер** скраћеница Спец.менаџ.

 Студент који заврши докторске академске студије трећег степена, стиче научни назив **доктор наука – менаџмент и бизнис,** скраћеница Др., на енглеском језику: Ph.D

**Члан 64г.**

 **Област Ветеринарске науке у оквиру образовно-научног поља Медицинске науке**

На студијском програму Ветеринарска медицина, студент који заврши интегрисане академске студије, стиче стручни назив **доктор ветеринарске медицине,** скраћеница Др.вет.

Студент који заврши специјалистичке академске студије, стиче стручни назив специјалиста **доктор ветеринарске медицине-специјалиста,** скраћеница Спец др.вет.

Студент који заврши докторске академске студије, стиче научни назив **доктор медицинских наука-ветеринарска медицина,** скраћеница Др сци.вет.мед.

***Остваривање концепта учења током читавог живота***

**Члан 65.**

 Факултет може организовати и реализовати различите програме стручног усавршавања са трајањем од једне године остварујући концепт учења током читавог живота.

 Програм из става 1. овог члана се не сматра студијама, а полазници немају статус студента у смислу закона и овог Статута. Полазницима се издаје уверење о успешном похађању специфичних почетних или континуираних програма обуке или уверење о надопуњавању знања у складу са новим достигнућима науке из одређених области намењено за бивше студенте.

 Садржај уверења утврђује декан.

 Систем вредновања обима савладаног програма на програмима учења током читавог живота такође се базира на ЕСПБ бодовима који полазницима може служити као основа за упис на друге образовне програме (редовне или за учење током читавог живота) или за обнову дозволе и других лиценци за рад.

***Студијски програм***

**Члан 66.**

 Студијски програм је скуп обавезних и изборних студијских подручја, односно предмета са оквирним садржајем чијим се савладавањем обезбеђују неопходна знања и вештине за стицање дипломе одговарајућег нивоа и врсте студија.

 Студијским програмом утврђује се;

* називи и циљеви програма
* врста студија и исход процеса учења
* стручни, академски односно научни називи
* услови за упис на студијски програм
* листа обавезних и изборних студијских подручја, односно предмета са оквирним садржајем
* начин извођења студија и потребно време за извођење појединих облика студија
* бодовна вредност сваког предмета исказана у ЕСПБ бодовима
* бодовна вредност завршног рада
* предуслови за упис појединих предмета или групе предмета
* начин избора предмета из других студијских програма
* услови за прелазак са других програма у оквиру истих или сродних области студија
* друга питања од значаја за извођење студијског програма

Изборни предмети по правилу покривају најмање 15 ЕСПБ бодова на основним академским студијама, 20 ЕСПБ бодова на мастер академским студијама и 50 ЕСПБ бодова на докторским студијама.

Изменама и допунама студијског програма сматрају се измене и допуне до 30% акредитованог студијског програма.

Измене и допуне студијског програма за који је Факултет добио дозволу за рад, а које се врше ради усклађивања са организацијом рада и достигнућима науке, не сматрају се новим студијским програмом. О измени односно допуни студијског програма Факултет обавештава министарство надлежно за послове високог образовања у року од 60 дана од дана доношења одлуке о измени односно допуни студијског програма.

***Студијски програм докторских студија***

**Члан 67.**

Студијски програм докторских студија обухвата предавања, односно наставне предмете и научна истраживања. Предавања трају најмање 2 семестра, а истраживања обавезно подразумевају и објављивање остварених научних резултата у реномираним научним, односно стручним часописима.

Правила докторских студија и поступак израде дисертације ближе се утврђују општим актом који доноси Сенат Универзитета.

***Режим студија***

**Члан 68.**

Студијски програм организује се и изводи у току школске године која по правилу почиње 1. октобра и траје 12 календарских месеци.

Школска година се дели на два семестра од којих сваки траје 15 недеља

Настава појединачних предмета се по правилу организује и изводи у току једног семестра.

Веће Факултета доноси посебан општи акт о својим обавезама у погледу начина организовања и времена одржавања облика студија, у погледу обезбеђивања услова за студенте са инвалидитетом и организовања облика наставе за све студенте, изузев код остваривања студијског програма на даљину.

Универзитет и Факултет су дужни да на одговарајући начин информишу студенте о начину, времену и месту одржавања наставе, циљевима, методама и садржајима наставе, о садржајима методама и критеријумима и мерилима испитивања студената, о начину обезбеђивања јавности на испиту и начину остваривања увида у резултате, као и о другим питањима од значаја за студенте.

###### Језик студија

**Члан 69.**

Факултет остварује студије на српском језику.

Факултет може организовати и изводити студије, односно поједине делове студија, као и организовати израду и одбрану докторске дисертације на језику националне мањине или на страном језику, под условом да је такав студијски програм одобрен, односно акредитован.

Лице се може уписати на студијски програм ако познаје језик на којем се реализује настава. Студент може прелазити у току студија на студијски програм који се изводи на српском језику, након провере знања српског језика. Провера знања језика врши у складу са Статутом Универзитета.

###### Пријем на студије

**Члан 70.**

Факултет обезбеђује упис на студије на сва три степена високог образовања на основу равноправности и на основу јавног конкурса у складу са законом, овим Статутом и општим актима донетим на основу Статута.

Кандидати се уписују на одређени акредитовани студијски програм који се реализује, а у складу са резултатима постигнутим у претходном образовању и на пријемном испиту.

У остваривању права на студије студенти имају једнака права која не могу бити ограничавана по основу пола, расе, брачног стања, боје коже, језика, вероисповести, политичког убеђења, националног, социјалног или етничког порекла, инвалидности или другом сличном основу, положају или околности.

***Заштита лица са* инвалидитетом**

**Члан 71.**

Лица са инвалидитетом при упису и обављању студентских обавеза и других активности имају иста права као и остала лица уз поштовање и уважавање њихових посебних потреба, а Факултет је дужан да наставни процес прилагоде њиховим могућностима и потребама.

***Упис на студије***

**Члан 72.**

Упис на одобрене, односно акредитоване студијске програме остварује се под условима и на начин уређен законом, овим Статутом и општим актом који доноси Универзитет. Општим актом нарочито се утврђују:

* садржај пријемног испита, односно испита за проверу склоности и способности, начин полагања и мерила за утврђивање редоследа кандидата за упис у прву годину студија
* начин вредновања резултата опште матуре уместо резултата постигнутих на пријемном испиту
* ближи услови и начин уписа на студије првог степена уписаног на исти или сродни студијски програм првог степена друге самосталне високошколске установе, лице које има стечено образовање на студијама првог степена и лице којем је престао статус студента у складу са законом и овим Статутом
* услови, начин и поступак уписа на студије другог и трећег степена
* ближе се уређују правила студија
* начин и поступак остваривања права самофинансирајућег студента који у току школске године оствари 60 ЕСПБ бодова из текуће године студијског програма да се у наредној школској финансира из буџета
* ближе се уређује начин полагања испита и оцењивање на испиту
* поступак остваривања права студената са хендикепом да полаже испит на начин прилагођен његовим потребама
* начин остваривања права на приговор студента на добијену оцену на испиту и начин разматрања приговора и доношења одлуке по приговору
* друга питања

***Број студената***

**Члан 73.**

Број студената за упис у прву годину студијског програма који реализује Факултет утврђује Извршно веће АП Војводине, најкасније два месеца пре расписивања конкурса за упис студената.

Сенат Унивезитета даје мишљење о броју студената за упис на предлог Већа Факултета и програмског већа за интердисциплинарне студије, до 15 фебруара за наредну школску годину.

У наредним годинама Универзитат и Факултет могу повећати број студената за највише 20% у односу на претходну годину у складу са одлуком Сената, односно Наставно-научног већа Факултета и водећи рачуна о уговору о финансирању са оснивачем за текућу школску годину.

***Страни држављани***

**Члан 74.**

Страни држављанин може се уписати на студијским програм под истим условима као и домаћи држављанин.

Страни држављанин плаћа школарину осим ако у међународним споразумом није другачије одређено.

Страни држављанин се ,може уписати на студијски програма ако је здравствено осигуран и ако познаје језик на којем се изводи настава. Провера знања језика врши се у складу са Статутом Универзитета.

***Конкурс за упис на студије***

**Члан 75.**

Одлуку о расписивању конкурса за упис на студије доноси Сенат Универзитета на предлог Наставно-научног већа Фкултета најкасније до 15. априла за наредну школску годину.

Конкурс садржи:

* број студената за сваки студијски програм који се реализује на Факултету
* услове за упис
* мерила за утврђивање редоследа кандидата
* поступак спровођења конкурса
* начин и рокове за подношење жалбе на утврђени редослед
* висину школарине коју плаћају самофинансирајући студенти

***Услови за упис на основне студије***

**Члан 76.**

У прву годину основних студија може се уписати лице које има средње образовање у четворогодишњем трајању, утврђено студијским програмом .

Кандидат који конкурише за упис у прву годину основних студија полаже пријемни испит, односно испит за проверу склоности и способности у складу са општим актом који доноси Сенат Универзитета, осим кандидата који има положену општу матуру, у складу са законом.

Редослед кандидата за упис у прву годину основних студија утврђује се на основу општег успеха постигнутог у средњем образовању и резултата постигнутих на пријемном испиту, односно испиту за проверу склоности и способностима према мерилима утврђеним општим актом који доноси Сенат Универзитета и Факултет.

На основу мерила, високошколске јединице састављају ранг листе пријављених кандидата, које чине јединствену ранг листу Универзитета. За тачност података из ранг листе високошколске јединице одговоран је декан, а из јединствене ранг листе Универзитета одговоран је ректор. Право на упис стиче кандидат који је на ранг листи рангиран у оквиру броја утврђеног за упис.

***Услови за упис на* мастер *академске студије***

**Члан 77.**

У прву годину мастер академских студија,, може се уписати лице које је завршило одговарајуће основне академске студије утврђене студијским програмом остваривши:

* најмање 180 ЕСПБ бодова, ако мастер академске студије имају 120 ЕСПБ бодова,
* најмање 240 ЕСПБ бодова, ако мастер академске студије имају 60 ЕСПБ бодова

Веће Факултета утврђује који су програми основних студија одговарајући за наставак студија на

одређеном студијском програму.

Веће факултета може одредити стручне комисије које ће дати мишљење о евентуалној

потреби допунских програмских садржаја које морају савладати студенти у случајевима када студијски програми основних студија нису одговарајући.

Редослед кандидата за упис у прву годину мастер академских студија утврђује се на основу опште просечне оцене остварене на основним студијама и времена студирања на основним студијама.

 Сенат Универзитета и Факултет општим актом утврђују ближа мерила за утврђивање редоследа кандидата за упис у прву годину мастер академских студија.

***Услови за упис на специјалистичке академске студије***

**Члан 78.**

У прву годину специјалистичких академских студија може се уписати лице које је завршило одговарајуће мастеракадемске студије утврђене студијским програмом, остваривши најмање 300 ЕСПБ бодова и лице које је завршило основне академске студије, остваривши најмање 240 ЕСПБ бодова, у којем случају студије трају најмање 2 године, са најмање 120 ЕСПБ бодова.

Редослед кандидата за упис у прву годину специјалистичких академских студија утврђује се на основу опште просечне оцене остварене на основним и мастеракадемским студијама и дужине трајања претходних студија.

Сенат Универзитета и Факултет утврђују општим актом ближа мерила за утврђивање редоследа кандидата за упис у прву годину специјалистичких академских студија.

***Услови за упис на докторске студије***

**Члан 79.**

 У прву годину докторских студија може се уписати лице које има:

* завршене мастер академске студије са најмање 300 ЕСПБ бодова и просечну оцену најмање 8,00 уписану и у дипломи основних академских и дипломи мастер академских студија односно у дипломи интегрисаних студија
* академски назив магистра наука.

У случају да се на конкурс за упис у прву годину докторских студија не јави довољан број

 кандидата који испуњавају услове из става 1.алинеја 1., Факултет може да упише кандидата који не испуњава услове у погледу просечне оцене, на основу одговарајуће одлуке Наставно-научног већа која не би била у супротности са Статутом Универзитета у Новом Саду и Законом о високом образовању и при чијем доношењу би се узели у обзир специфичности, потребе и могућности Факултета.

Студијским програмом докторских студија утврђују се одговарајуће мастерстудије, односно научно подручје из којег је стечен академски степен магистра, као услов за упис на докторске студије.

Студијским програмом докторских студија може се утврдити да се део студијског програма специјалистичких академских студија или део магистарских студија стечених по раније важећим законским прописима, признаје за део студијског програма докторских студија

Редослед кандидата за упис у прву годину докторских студија може се утврдити на основу следећих критеријума: просечне оцене остварене на основним и мастер академским студијама, просечне оцене остварене на одређеним предметима на основним и мастер академским студијама, времена студирања на основним и мастер академским студијама и резултата постигнутих на пријемном испиту, а на основу препорука стручних већа Сената Универзитета.

 Сенат Универзитета и Факултет општим актом утврђују ближа мерила за утврђивање редоследа кандидата за упис у прву годину докторских академских студија.

**VI. СТУДЕНТИ**

***Статус студената***

**Члан 80.**

Студент Факултета, у смислу овог Статута, је физичко лице уписано на основне академске, мастер академске, интегрисане студије и докторске студије на Факултету

Студент се уписује у статусу студента чије студије се финансирају из буџета (у даљем тексту: буџетски студент) или студента који сам финансира своје студије (у даљем тексту: самофинансирајући студент)

 Статус студента се доказује индексом.

***Гостујући студент***

**Члан 81.**

Гостујући студент је студент другог Факултета који уписује делове студијског програма на Факултету у складу са уговором између Универзитета и другог универзитета о признавању стечених ЕСПБ бодова.

Својство гостујућег студента траје најдуже два семестра.

Права и обавезе гостујућег студента, начин покривања трошкова његовог студирања, могућност настављања студија на Факултету и друга питања везана за својство гостујућег студента, уређују се уговором из става 1. овог члана.

***Правила студија***

**Члан 82.**

 Студент се опредељује за предмете из студијског програма при упису сваке школске године, с тим што мора да упише предмете који су студијским програмом прописани као обавезни предмети за одређену годину студирања.

 Буџетски студент опредељује се за онолико предмета колико је потребно да се оствари најмање 60 ЕСПБ бодова, а највише 90 ЕСПБ бодова.

 Самофинансирајући студент опредељује се за онолико предмета колико је потребно да се оствари најмање 37 ЕСПБ бодова и плаћа део школарине обрачунат према предметима за које се определио.

 Полагањем испита студент стиче одређени број ЕСПБ бодова у складу са студијским програмом.

 Студент које не положи испит из обавезног предмета до почетка наредне школске године, уписује исти предмет, ако не положи изборни предмет може поново уписати исти или се определити за други изборни предмет.

 Студијским програмом може се условити опредељивање студента за одређени предмет претходно положеним испитима из једног или више предмета утврђених студијским програмом.

 Правила студија ближе се уређују општим актом који доноси Сенат Универзитета.

***Статус буџетског студента***

**Члан 83.**

Студент који у текућој школској години оствари 60 ЕСПБ бодова има право да се у

наредној школској години финансира из буџета ако се рангира у оквиру укупног броја студената чије се студије финансирају из буџета, у складу са законом којим се регулише област високог образовања.

Рангирање студената из става 1. обухвата студенте уписане исте школске године на

одређени студијски програм, а врши се полазећи од броја остварених ЕСПБ бодова и постигнутог успеха у савлађивању студијског програма, на начин и по поступку утврђеним општим актом Универзитета.

Студент који не оствари право из става 1. у наредној школској години наставља

студије у статусу самофинансирајућег студента.

Студент који се финансира из буџета може у том статусу да има уписан само један

студијски програм на истом нивоу студија.

***Статус самофинансирајућег студента***

**Члан 84.**

Статус самофинансирајућег студента, има студент:

1. уписан на студије, рангиран на конкурсу за упис у оквиру броја утврђеног за упис самофинансирајућих студената,
2. уписан у другу, односно било коју наредну годину студија, који је у претходној школској години као самофинансирајући студент, остварио најмање 37 ЕСПБ бодова

Самофинансирајући студент који у току школске године оствари 60 ЕСПБ бодова из текуће године студијског програма, може у наредну школску годину да се упише у статусу буџетског студента, ако се рангира у оквиру укупног броја буџетских студената, у тој школској години, на начин и по поступку утврђеним општим актом који доноси Веће Факултета и у складу са општим актом Сената Универзитета.

***Права и обавезе студента***

**Члан 85.**

Студент има право:

1. на упис, квалитетно школовање и објективно оцењивање,
2. на благовремено и тачно информисање о свим питањима која се односе на студије,
3. на активно учествовање у доношењу одлука у складу са законом и Статутом,
4. да буде упознат са правима, обавезама и дужностима на почетку школске године,
5. да настава и испити буду организовани у складу са студијским програмом и распоредом наставе и испита,
6. да користи библиотеку и друге услуге за студенте,
7. на самоорганизовање и изражавање сопственог мишљења,
8. на повластице које произилазе из статуса студената,
9. на подједнако квалитетне услове студија за све студенте
10. на образовање на језику националне мањине у складу са законом и Статутом,
11. на различитост и заштиту од дискриминације и
12. да бира и да буде биран у Студентски парламент и друге органе, Факултета односно Универзитета.

Студент је дужан да:

1. испуњава наставне и предиспитне обавезе,
2. поштује опште акте Факултета и Универзитета,
3. поштује права запослених и других студената Факултета и Универзитета
4. учествује у доношењу одлука у складу са законом и Статутом

Студент има право на жалбу Већу Факултета ако сматра да су му угрожена права из става 1. овог члана или да је нетачно утврђено или неадекватно санкционисано неизвршавање дужности из тачке 1-3 става 2. овог члана.

Посебним општим актом који доноси Сенат Универзитета ближе се утврђују права и обавезе студената као и обавезе чијом повредом студент сноси дисциплинску огворност, лакше и теже повреде обавеза студента, дисциплински органи и дисциплински поступак за утврђивање одговорности студента.

***Приговор***

**Члан 86.**

Студент има право на приговор декану на добијену оцену, ако сматра да испит није обављен у складу са законом и општим актом Факултета, у року од 36 часова од објављивања резултата односно саопштења оцене.

Студент подноси приговор непосредно или препорученом поштом.

Декан у року од 24 часа од добијања приговора, у складу са општим актом који доноси Веће Факултета, разматра приговор и доноси одлуку по приговору.

Уколико се приговор студента усвоји, студент поново полаже испит у року од 3 дана од дана пријема одлуке по приговору.

***Испити и друге провере знања***

**Члан 87.**

Облици провере знања су: испити, колоквијуми, семинарски радови и други радови и задаци.

Наставник који изводи наставу има право да врши проверу знања и оцењује знање студента у току сваког облика наставе а коначна оцена утврђује се на испиту.

Успешност студента у савладавању појединог предмета се континуирано прати у току наставе и изражава се поенима.

Испуњењем предиспитних обавеза и полагањем испита, студент може да оствари највише 100 поена.

Студијским програмом утврђује се сразмера поена стечених у предиспитним обавезама и на испиту, при чему предиспитне обавезе учествују са најмање 30 а највише 70 поена.

Успех студената на испиту изражава се оценом 5 (пет) до 10 (десет).

Веће Факултета доноси општи акт којим се ближе уређује начин полагања испита и оцењивање на испиту, којим се може прописати и други не нумерички начин оцењивања, утврђивањем односа ових оцена са оценама израженим бројчано.

***Испит***

**Члан 88.**

Испит је завршни облик провере знања.

Студент полаже испит непосредно по окончању наставе из одређеног предмета.

Студента на испиту оцењује предметни наставник или испитна комисија.

Испит је јединствен и полаже се писмено или усмено.

Испит може имати и практични део у складу са студијским програмом.

При полагању и давању оцене на испиту се узима у обзир резултат континуираног праћења рада студента током наставе и број стечених поена у испуњавању предиспитних обавеза.

Број испитних рокова је седам.

Испитни рокови су: јануарски, фебруарски, априлски, јунски, августовски, септембарски и октобарски.

Последњи испитни рок за школску годину завршава се најкасније до 10.октобра.

Уколико студент не положи испит има право да испит полаже још два пута у току исте школске године.

После три неуспела полагања истог испита студент може тражити да испит полаже пред комисијом.

Испитни рокови се утврђују годишњим планом рада у оквиру испитних периода које сваке године утврћује Веће Факултета у оквиру календара студирања.

Испити се полажу у седишту Факултета односно јединице у објектима који су наведени у дозволи за рад.

Изузетно, полагање испита се може организовати ван седишта, ако се ради о испиту из предмета чији карактер то захтева.

 Студент са инвалидитетом има право да полаже испит на начин прилагођен његовим могућностима. На писани захтев студента са инвалидитетом декан доноси решење о начину полагања испита, водећи рачуна о предложеном начину и могућностима студента.

***Услови за упис у школску годину студија***

**Члан 89.**

Студент може да се упише у наредну школску годину студија у складу са правилима студирања из члана **82**. овог Статута.

***Мировање права и обавеза***

**Члан 90.**

Студенту се на лични захтев, одобрава мировање права и обавеза, у случају:

* теже болести,
* упућивања на стручну праксу у трајању најмање 6 месеци,
* одслужења војног рока,
* одржавања трудноће,
* неге детета до годину дана живота и
* припрема за олимпијске игре, светско или европско првенство - када има статус врхунског спортисте,
* из других оправданих разлога.

 Студенту се одобрава мировање права и обавеза и у случају када му је одобрено да део

студија похађа на другој високошколској установи.

Студент који је био спречен да полаже испит због болести или одсуства због стручног усавршавања у трајању од најмање три месеца, може полагати испит у првом наредном року.

***Престанак статуса студента***

**Члан 91.**

 Статус студента престаје у случају:

1. исписивања са студија,
2. завршетка студија,
3. неуписивања школске године,
4. кад не заврши студије до истека рока који се одређује у двоструком броју школских година потребним за реаизацију студијског програма и
5. изрицања дисциплинске мере искључења са студија.

Декан може студенту, на лични захтев, поднет пре стицања услова за губитак статуса студента,

 продужити рок за завршетак студија за једну школску годину, ако је студент:

1. у току студија испуњавао услове за одобравање мировања права и обавеза, а то право није користио, односно није га искористио у трајању које му је, с обзиром на околности, могло бити одобрено,
2. у току трајања студија започео и завршио други одобрени, односно акредитовани студијски програм, на истом или вишем степену студија на Факултету или на другој акредитованој високошколској установи у земљи или иностранству ~~и~~
3. из других оправданих разлога.

Престанак статуса студента због неблаговременог завршетка студија констатује декан, решењем са дејством од првог наредног дана по истеку рока када су се стекли услови за престанак статуса.

***Поновно стицање статуса студента***

**Члан 92.**

Студент коме је престао статус студента може поново стећи статус студента под условом:

1. да Факултет има просторне и друге услове за омогућавање наставка студирања
2. да се студент упише на студијски програм који се реализује у време поновног стицања статуса студента

Лице коме је престао статус студента у случајевима из члана 91. став 1. тачка 1, 2, 3. и 4. овог

Статута може, без пријемног испита, на лични захтев, поново стећи статус студента, уписом на исти или сличан студијски програм на Факултету, под следећим условима:

 1. ако је остварило најмање 60 ЕСПБ бодова на студијском програму првог степена, односно на интегрисаним студијама ветеринарске медицине, односно на студијском програму трећег степена;

2. ако је остварило најмање 30 ЕСПБ бодова на студијском програму другог степена у обиму од 60 ЕСПБ бодова.

 Ближи услови, начин и поступак уписа лица из претходног става уређују се општим актом

Факултета.

У решењу декана о одобравању поновног стицања статуса студента, утврђују се испити и друге извршене обавезе које се студенту признају и обавезе студента у наставку студија.

***Мобилност студената и начин признавања положених обавеза***

**Члан 93.**

Факултет обезбеђује мобилност студената и признавање остварених ЕСПБ бодова у току дотадашњег образовања на другом универзитету, односно високошколској установи, у складу са правилима Европског система преноса и акумулације бодова - ЕСПБ бодова и у складу са уговором који студент закључује са Факултетом или билатералним уговором између два Универзитета.

Студент има право да у току студија проведе семестар или школску годину на другом универзитету, односно факултету у земљи или иностранству, посредством међународних програма за размену студената или на основу билатералних уговора између универзитета, односно факултета.

Уз захтев за боравак на Факултету студент страног факултета прилаже оригиналне документе предвиђене ЕСПБ правилима за промену места студирања и то:

1. формулар за пријављивање студената на другом универзитету, односно факултету,
2. уговор о студирању на другом универзитету, односно факултету,
3. препис оцена и
4. информациони пакет.

***Признања и награде***

**Члан 94.**

Факултет додељује признања и награде студентима за постигнут успех у студирању, стручном и научном раду и спорту.

 Награде се додељују:

1. најбољем студенту Факултета у претходној школској години,
2. студенту који је у претходној школској години завршио студије за постигнут општи успех у току студија,
3. студенту за постигнут успех у претходној години студија
4. студенту за урађен научноистраживачки, односно стручни рад и
5. студенту за постигнут врхунски успех у спортским активностима.

Награде за постигнут успех у студирању су изузетна награда за општи успех 10 и награда за просечну оцену најмање 9,50.

Веће Факултета доноси посебан општи акт о условима за доделу, поступку и начину додељивања награда.

***Дисциплинска одговорност***

**Члан 95.**

Студент одговора за повреду обавезе која је у време извршења била утврђена општима актом који доноси Савет Универзитета.

Општим актом из става 1. овог члана утврђују се лакше и теже повреде обавеза студената, дисциплински органи и дисциплински поступак за утврђивање одговорности студента.

За тежу повреду обавезе студенту се може изрећи и мера искључења са студија на Факултету.

Дисциплински поступак се не може покренути по истеку 3 месеца од дана сазнања за повреду обавезе и учиниоца, а најкасније 6 месеци од дана када је повреда учињена.

**VII ОСОБЉЕ ФАКУЛТЕТА**

***Заједничке одредбе***

**Члан 96.**

 Особље Факултета чини наставно и ненаставно особље.

 Наставно особље чине наставници, истраживачи и сарадници.

 Ненаставно особље на Факултету чине лица која обављају стручне, административне и техничке послове.

 О појединачним правима, обавезама и одговорностима запослених на Факултету одлучује декан.

 О појединачним правима, обавезама и одговорностима декана одлучује Савет Факултета.

 Факултет доноси акт, у складу са актом Универзитета, којим утврђује политику планирања, запошљавања и ангажовања наставника и сарадника полазећи од потребе да се наставни процес на Факулету организује на квалитетан, рационалан и ефикасан начин, као и од начина обезбеђивања средстава за рад Факултета.

1. **НАСТАВНИЦИ**

***Звања наставника***

**Члан 97.**

 У наставном процесу може учествовати само наставно особље изабрано у звање утврђено

законом и овим Статутом.

 Звања наставника Факултета су: доцент, ванредни професор и редовни професор.

Наставници у звању доцента, ванредног професора и редовног професора могу изводити наставу на свим врстама студија.

 Наставу страног језика може изводити, осим лица које има звање из става 2.и лице у звању

наставник страног језика и виши наставник страног језика, у складу са законом.

 Наставници у звању предавача или професора струковних студија могу да изводе наставу само на струковним студијама.

 Сенат Универзитета може утврдити и друга звања наставника у складу са врстом студија

за коју је Факултет акредитован.

***Избор у звање наставника Универзитета***

**Члан 98.**

 У звање наставника може бити изабрано лице које има одговарајући стручни, академски,

односно научни назив и способност за наставни рад.

 У звање наставника могу бити изабрана лица која испуњавају услове прописане законом

односно ближе услове прописане општим актом , у складу са препорукама Националног савета за високо образовање и општим актом Универзитета.

 Избор у звање наставника врши се искључиво на основу академских заслуга, без

дискриминације кандидата по било ком основу.

 Избор у звање наставника врши се у складу са посебним општим актом којим се утврђује

начин и поступак заснивања радног односа и стицања звања наставника који доноси Сенат Универзитета.

 Конкурс за заснивање радног односа и стицање звања наставника за уже научне области

утврђене овим Статутом расписује Факултет.

 Лице изабрано у звање редовног професора стиче звање и заснива радни однос на

неодређено време.

 Лице изабрано у звање наставника страног језика, вишег наставника страног језика,

предавача, доцента и ванредног професора стиче звање и заснива радни однос на период од пет година.

 Са лицем изабраним у звање наставника, декан закључује уговор о раду на основу одлуке

Сената о избору у звање наставника.

 Рокови у поступку избора у звања наставника, осим рока за стављање извештаја на увид

јавности, не теку у времену од 15. јула до 31. августа.

**Члан 99.**

 Наставници се бирају за уже научне области утврђене актом Наставно-научног већа Факултета.

 Акт из претходног става Наставно-научно веће Факултета утврђује на предлог катедри.

1. **САРАДНИЦИ**

***Звања сарадника***

**Члан 100.**

 Звања сарадника су: сарадник у настави и асистент.

 Звања сарадника су и асистент приправник и асистент до истека времена утврђеног

законом.

 Веће Факултета може утврдити и друга звања сарадника посебним општим актом којим се

уређују услови и поступак за избор у звања сарадника у складу са законом.

 **Члан 101.**

 За помоћ у настави на студијама првог степена, као и помагања наставницима и сарадницима у извођењу наставе, првенствено лабораторијских вежби, могу се за поједине предмете изабрати сарадници ван радног односа-демонстратори.

 Декан одобрава ангажовање демонстратора на предлог катедре, из реда студената првог или другог степена, или студената интегрисаних академских студија, који је на студијама првог степена остварио најмање 120 ЕСПБ бодова са укупном просечном оценом најмање 8 (осам) и који се посебно истичу на студијама и показују нарочити интерес за одређени предмет.

 За потребе реализације дела практичне наставе која се реализује ван седишта Факултета, на студијском програму ветеринарска медицина, могу се за поједине предмете изабрати сарадници ван радног односа-клинички асистенти, лица запослена у установи где се реализује део практичне наставе.

 Демонстратори се, по правилу, одређују на почетку школске године за један до највише два семестра. Посебни услови за избор у звање демонстратора утврђују се општим актом Факултета.

 Са лицем из става 1.овог члана закључује се уговор о ангажовању.

 Демостратор може изгубити то право пре истека периода на који је ангажован ако се не залаже на раду или ако заостане у полагању испита.

1. **ИСТРАЖИВАЧИ**

***Звања истраживача***

**Члан 102.**

 Научна звања су: научни сарадник, виши научни сарадник и научни саветник.

 Истраживачка звања су: истраживач приправник и истраживач сарадник.

 Избор у научна и истраживачка звања као и реизбор у звање врши се у складу са законом и посебним актом о поступку, начину вредновања и квантитативном исказивању научноистраживачких резултата који доноси Национални савет за науку.

 Лице изабрано у научно звање на начин и по поступку прописаним законом којим је

 регулисана научноистраживачка делатност, може учествовати у извођењу свих облика наставе

 на докторским академским студијама, бити ментор и члан комисија у поступку израде и одбране

 докторске дисертације, бити члан комисије за припремање предлога за избор наставника и

 сарадника Факултета и учествовати у научноистраживачком раду.

 Уколико лице из става 4. овог члана нема заснован радни однос на Факултету са њим се

 закључује уговор о ангажовању за извођење наставе

 Могућност из става 4. овог члана односи се и на члана САНУ у радном саставу, који је пре пензионисања имао наставно или научно звање

1. **ЕКВИВАЛЕНЦИЈА ЗВАЊА**

**Члан 103~~.~~**

 Звања наставника еквивалентна су звањима истраживача и то:

1. звање редовни професор - звању научни саветник,
2. звање ванредни професор - звању виши научни сарадник
3. звање доцент - звању научни сарадник
4. звање асистент - звању истраживач сарадник и
5. звање сарадник у настави - звању истраживач приправник

**Члан 104.**

 Лице које је правоснажном пресудом осуђено за кривично дело фалсификовања јавне исправе коју издаје Факултет, примања мита у обављању послова на Факултету или осуђено за кривично дело против полне слободе не може стећи звање наставника, односно сарадника.

 Ако лице из става 1. овог члана има стечено звање наставника, односно сарадника Веће Факултета доноси одлуку о забрани обављања послова наставника односно сарадника.

 Лицу из става 1. овог члана престаје радни однос у складу са законом.

***Елементи за вредновање приликом избора***

**Члан 105.**

 Приликом избора у звање наставника цене се следећи елементи:

1. оцена о резултатима научноистраживачког рада, односно стручног рада кандидата,

2. оцена о резултатима педагошког рада кандидата

3. оцена о ангажовању кандидата у развоју наставе и развоју других делатности Факултета,

4. оцена резултата кандидата постигнутих у обезбеђивању наставно-научног подмлатка и

5. оцена о учешћу у стручним организацијама и на научним и стручним скуповима и другим делатностима од значаја за развој научне области и Факултета.

 Начин вредновања елемената из става 1. овог члана утврђује се општим актом који доноси

Сенат универзитета.

 При оцењивању резултата педагошког рада узима се у обзир мишљење студената у складу са

општим актом који доноси Сенат Универзитета.

***Услови за избор истраживача***

**Члан 106.**

 Избор у звања истраживача спроводи се под условима и начин предвиђеним законом којим се уређује научноистраживачка делатност.

***Услови за избор сарадника***

**Члан 107.**

 Сарадник се бира за ужу научну област, под условима утврђеним законом и ближим условима утврђеним посебним општим актом који доноси Веће Факултета.

***Поступак избора у звање и заснивање радног односа наставника***

 **Члан 108.**

 Поступак избора у звање и заснивање радног односа наставника утврђује се посебним општим актом који доноси Сенат Универзитета.

**5. ПРАВА И ОБАВЕЗЕ НАСТАВНИКА И САРАДНИКА**

***Основне одредбе***

**Члан 109.**

Наставник има права и обавезе прописане законом, овим Статутом и Кодексом

професионалне етике.

 Права, обавезе и одговорности наставник остварује у складу са законом којим се уређује

рад и посебним законом којим се регулише област високог образовања.

 Наставник је дужан да стручно, одговорно и савесно обавља послове настаника, као и да

чува углед универзитетског наставника, углед Универзитета и Факултета.

 Наставник је обавезан да сваке године достави Факултету податке односно допуне

података о резултатима научног и стручног рада ради формирања јединствене базе података.

 За повреде својих дужности и нарушавање угледа универзитетског наставника,

Универзитета и Факултета наставник одговара дисциплински по принципу личне одговорности.

***Кодекс професионалне етике***

**Члан 110.**

 Кодексом професионалне етике који доноси Сенат Универзитета утврђују се етичка начела

у високом образовању и на Универзитету, објављивању научних резултата, односу према интелектуалној својини, односима између наставника и сарадника, других запослених и студената, поступцима у наступању Факултета, наставника, сарадника и студената у правним промету, као и у односу према јавности и средствима јавног информисања.

 Кодексом професионалне етике утврђује се и начин образовања и рада етичког одбора,

дисциплински поступак, одговорност наставника за кршење правила Кодекса професионалне етике и за теже (дисциплински преступи) и лакше (дисциплинске неуредности) повреде дужности.

 Првостепени поступак за утврђивање постојања повреда начела и стандарда утврђених Кодексом професионалне етике и изрицање одговарајућих мера, спроводи Одбор за етичка питања Факултета.

***Права и обавезе наставника у извођењу наставе***

**Члан 111.**

 У извођењу наставе наставник има право и обавезу да:

1. одржи наставу према распореду и у предвиђеном броју часова,
2. води евиденцију успешности студирања и постигнутим резултатима у току наставе и на испитима,
3. препоручује уџбенике, приручнике и друге видове информација који су доступни студентима,
4. одржава испите за студенте према распореду у прописаним испитним роковима,
5. држи консултације са студентима у циљу савладавања студијског програма,
6. предлаже побољшање квалитета студијског програма
7. учествује у раду органа Факултета и Универзитета,
8. буде ментор студентима при изради завршних радова,
9. да се подвргне провери успешности свог рада у настави у складу са општим актом који дноси Веће Факултета,
10. обавља и друге послове утврђене законом, Статутом Универзитета, овим Статутом и другим општим актима Факултета.

***Права и обавезе сарадника у наставном процесу***

**Члан 112.**

 У наставном процесу сарадник има право и обавезу да:

1. врши припрему и држи вежбе, односно друге облике наставе, изузев предавања, под стручним надзором наставника,
2. помаже наставнику у припреми наставе,
3. учествује у одржавању испита,
4. обавља консултације са студентима и помаже студентима у учењу и другим активностима у току студирања,
5. се стручно усавршава ради припреме за самостални рад,
6. се подвргне провери успешности свог рада у настави, у складу са општим актом који доноси Веће Факултета и Сенат Универзитета.
7. обавља и друге послове утврђене законом, овим Статутом и другим општим актима Факултета.

**6. ОБЕЗБЕЂИВАЊЕ НАСТАВНОГ ПРОЦЕСА**

**Члан 113.**

 Декан је одговоран за квалитетно, уредно и несметано обављање наставног процеса у складу са овим Статутом и Статутом Универзитета.

 **7. ГОСТУЈУЋИ ПРОФЕСОР**

**Члан 114.**

Ради унапређења наставе и научног рада на Факултету, Факултет може да ангажује

наставника из друге самосталне високошколске установе ван територије Републике, у звању гостујућег професора.

Права и обавезе лица које је изабрано у звање гостујућег професора утврђује се уговором

о ангажовању за извођење наставе, под условима и на начин прописан општим актом који доноси Сенат Универзитета односно Веће Факултета.

 **8. РАД НА ДРУГИМ УНИВЕРЗИТЕТИМА И САМОСТАЛНИМ ВИСОКОШКОЛСКИМ УСТАНОВАМА**

**Члан 115.**

Ради спречавања сукоба интереса, наставник односно сарадник може закључити уговор

којим се радно ангажује на другој високошколској установи само уз претходно одобрење Већа Факултета.

Веће Факултета може забранити, ограничити или условити уговор којим се наставник радно

ангажује на другој високошколској установи, ако би се таквим уговором негативно утицало на рад Факултета или ако је реч о уговору са организацијом која својом делатношћу конкурише Факултету.

Сенат Универзитета доноси општи акт којим се уређују услови и поступак давања

сагласности за ангажовање наставника и сарадника на другој високошколској установи.

 **9. ПЛАЋЕНО ОДСУСТВО**

 **Члан 116.**

 Веће Факултета може одобрити наставнику после пет година проведених у настави на

 Факултету плаћено одсуство у трајању од једне школске године ради стручног, научног, односно уметничког усавршавања.

Веће Факултета доноси одлуку на образложени предлог декана који пружа доказе о начину

обезбеђивања квалитетног и континуираног обављања наставе и других обавеза одсутног наставника.

**10. МИРОВАЊЕ РАДНОГ ОДНОСА И ИЗБОРНОГ ПЕРИОДА**

 **Члан 117.**

Наставнику и сараднику који се налази на одслужењу војног рока, породиљском одсуству,

одсуству са рада ради неге детета, одсуству са рада ради посебне неге детета или друге особе или боловању дужем од шест месеци, изборни период и радни однос се продужава за то време.

Наставнику и сараднику који је изабран у звање гостујућег професора на другој

високошколској установи или је на други начин позван да учествује у појединим облицима наставе, може се, на лични захтев, одобрити мировање изборног периода и радног односа до две школске године.

 Наставник, односно сарадник може да се одрекне права из става 1.овог члана у погледу дужине изборног периода.

**11. ПРЕСТАНАК РАДНОГ ОДНОСА НАСТАВНИКА**

 **Члан 118.**

Наставнику престаје радни однос на крају школске године у којој је навршио 65 година живота и најмање 15 година стажа осигурања.

 Наставник коме је престао радни однос због одласка у пензију задржава звање које је имао у тренутку пензионисања.

 Наставник коме је престао радни однос због одласка у пензију може задржати преузете обавезе на мастер академским и докторским студијама, као ментор или члан комисија у поступку израде и одбране завршних радова, односно дисертација на тим студијама, најдуже још две школске године.

 На основу посебне одлуке Већа Факултета наставник коме је престао радни однос због одласка у пензију може изводити све облике наставе на мастеракадемским и докторским студијама и бити члан комисија у поступку израде и одбране завршних радова, односно дисертација на тим студијама, најдуже још две школске године.

### *Услови продужења радног односа наставника*

**Члан 119.**

####  Наставнику у звању ванредног или редовног професора који је навршио 65 година и најмање 15 година стажа осигурања, може бити продужен радни однос до три школске године, у складу са посебним општим актом који доноси Сенат Универзитета, ако је испуњен бар један од следећих услова:

 1. да је Веће Факултета на предлог одговарајуће катедре, оценило да наставник остварује значајне резултате у научном, односно педагошком раду и тиме значајно доприноси раду, угледу и афирмацији Факултета.

 2. да Факултет нема довољан број наставника изабраних у звање за исту ужу научну област за несметано и квалитетно обављање свих облика наставе, ако је на иницијативу одговарајуће катедре, Веће Факултета овакво стање и прихватило као оправдане писмено наведене разлоге због којих наставник, односно катедра нису благовремено обезбедили наставно-научни подмладак.

 3. да ће се за време за које је наставнику продужен радни однос обезбедити нови наставник потребан за несметано и квалитетно извођење свих облика наставе, окончањем започетог поступка за избор у звање наставника за исту ужу научну област или ће изабрани асистент стећи услов за избор у завње наставника за исту ужу научну област

 4. да би наставнику због одласка у пензију престало право носиоца научног пројекта мађународног или националног карактера, односно од посебног значаја за Факултет.

##### Поступак продужења радног односа наставника

**Члан 120.**

 Одлуку о продужењу радног односа наставнику који је навршио 65 година живота и најмање 15 година стажа осигурања до тришколске године, доноси декан на предлог катедре и уз мишљење Већа Факултета које је у писаној форми образложено, као и уз писану сагласност наставника, ако иницијативу подноси одговарајућа катедра.

 Иницијативу за продужење радног односа може да поднесе одговарајућем департману односно катедри и наставник који је испунио услове за престанак радног односа.

 Декан доноси одлуку о продужењу радног односа за једну школску годину уз могућност да, по истом поступку, донесе одлуку о продужењу радног односа за још два пута по једну школску годину.

 Одлуку о продужење радног односа са образложењем услова за продужење радног односа, декан доставља ректору.

###### Признања и награде

# Члан 121.

 Факултет може да додељује награде и признања за изузетан допринос образовању и афирмацији Факултета као и изузетно успешан и истакнут рад и резултате постигнуте у области образовања, науке.

 Услови и поступак за доделу признања и награда ближе се уређују посебним општим актом који доноси Савет Факултета.

**12. НЕНАСТАВНО ОСОБЉЕ**

**Члан 122.**

Ненаставно особље Факултета су лица која обављају стручне, административне и техничке послове.

Организацију, број запослених и услове за рад запослених на појединим радним местима

утврђује декан посебним општим актом.

**VIII ИМОВИНА ФАКУЛТЕТА**

**Члан 123.**

Имовину Факултета чине:

1. право коришћења на непокретностима и другим средствима обезбеђеним од стране оснивача за рад Факултета,
2. право својине на непокретностима и стварима стеченим на основу завештања, донација, поклона или улагањем сопствених прихода и
3. друга имовинска права и финансијска средства стечена пружањем услуга, продајом добара или прибављања из других извора камата, дивиденди, закупнина, насладства, поклона и друго).

Непокретности и друга средства обезбеђени од стране оснивача у државној су својини могу

се користити само у функцији обављања законом утврђених делатности и не могу се отуђити без сагласности оснивача.

**IX ФИНАНСИРАЊЕ ФАКУЛТЕТА**

***Извори финансирања***

**Члан 124.**

Факултет стиче средства за обављање своје делатности у складу са законом, другим

законским прописима и овим Статутом.

Облици и форме стицања и прибављања финансијских средстава су:

1. средства која обезбеђује оснивач,
2. школарине и друге накнаде за услуге образовања,
3. донације, поклони и завештања,
4. средства за финансирање научноистраживачког и стручног рада
5. оснивачка права и средства по уговорима о пружању услуга трећим лицима,
6. накнаде за комерцијалне и друге услуге,
7. пројекти и уговори у вези са реализацијом наставе, истраживања и консултантских услуга,
8. кредитна задужења,
9. средства од домаћих и страних улагача,
10. буџетски суфицит,
11. капитални добици,
12. продаја хартија од вредности и од изведених финансијских инструмената,
13. уступање пореза и доприноса и
14. остали извори.

Подаци о износу средстава на годишњем нивоу из става 2. овог члана доступни су јавности

на званичној интернет страници високошколске установе.

***Средства за обављање делатности***

**Члан 125.**

Средства за обављање делатности Факултета обезбеђују се из буџета Републике

Србије за спровођење акредитованих студијских програма, на основу уговора који Универзитет закључује са Владом Републике Србије, по претходно прибављеном мишљењу надлежног министарства, а у складу са нормативима и стандардима услова рада које утврђује Влада Републике Србије.

Средства која Факултету обезбеђује оснивач, дозначују се на рачун Факултета, за

намене утврђене законом.

Годишњи програм рада Факултета доноси Савет на предлог Већа Факултета.

Факултет у обављању делатности средствима која обезбеђује оснивач, у правном промету иступа на основу овлашћења у складу са овим Статутом, у своје име а за рачун Универзитета. Савет и декан су одговорни за наменско и економично трошење средстава из буџета.

Средства намењена за обављање делатности Факултета представљају саставни део

буџета Факултета и делове буџета Универзитета.

***Сопствени приходи***

**Члан 126.**

Средства која Факултет није обезбедио из буџета Републике, него су остварена на тржишту

обављањем делатности и услуга (школарине, приход од пословних активности са привредним и другим организацијама, локалним самоуправама и међународних пројеката, приход од Министарства/Секретаријата по пројектима за основна, примењена и развојна истраживања, пружање услуга трећим лицима, поклон, донације, спонзорство, издаваштво и остали приходи) су сопствена средства Факултета и саставни су део буџета Факултета.

Средствима из става 1. овог члана Факултет располаже у складу са законом, овим Статутом и другим општим актима, а у правном промету иступа у своје име и за свој рачун.

***Финансијски план***

**Члан 127.**

 Средства која остварује Факултет распоређују се финансијским планом Факултета.

Предлог финансијског плана за фискалну годину доноси се у складу са прописима којима

се уређује буџетски систем,

 Годишњим обрачуном Факултет оцењује реализацију усвојеног финансијског плана.

 Финансијски план Факултета на предлог декана, ширег Колегијума деканата и Већа

Факултета усваја Савет Факултета.

 Факултет доноси предлог финансијског плана за идућу календарску годину до 01. јуна

текуће године, а финансијски план за календарску годину након прихватања финансијског плана на Савету Факултета.

***Наменско трошење средстава***

**Члан 128.**

За наменско и економично трошење средстава одговорни су декан и Савет Факултета.

***Школарина***

**Члан 129.**

 Факултет стиче средства из школарине на основу одлуке о висини школарине за наредну

школску годину за све студијске програме за студенте који плаћају школарину, на основу одлуке Савета Факултета донете пре расписивања конкурса за упис нових студената.

 Школарином се утврђују трошкови студија за једну школску годину, односно за стицање 60

ЕСПБ бодова. Висина школарине из става 1. овог члана представља збир висине трошкова за поједине наставне предмете који се утврђују вредновањем трошкова свих облика студија и оптерећења студената за сваки наставни предмет.

 Одлуку из става 1. доноси Савет Факултета по претходно прибављеном мишљењу министарства надлежног за послове високог образовања.

 Редовне услуге које Факултет пружа студенту у оквиру остваривања студијског програма

обухваћене накнадом на име школарине утврђује Савет Универзитета.

 Мерила за утврђивање висине школарине утврђују Универзитет и Факултет посебним општим актом.

 Мерила за утврђивање висине школарине и одлука о висини школарине доступни су јавности на званичној интернет страници Факултета.''

**X СИСТЕМ КВАЛИТЕТА**

**Члан 130.**

 Факултет спроводи поступак самовредновања и оцењивања квалитета својих студијских програма, наставе и услова рада.

 Самовредновање се спроводи на начин и по поступку прописаним општим актом Факултета.

 Самовредновање се спроводи у интервалима од највише три године.

 Факултет је обавезан да посебним општим актом дефинише тела и поступке за праћење, обезбеђивање и унапређење квалитета, укључујући поступке редовне интерне самоевалуације.

 У поступку самовредновања и оцене квалитета судијских програма узима се у обзир и мишљење студената у складу са општим актом који доноси Сенат.

**XI ЕВИДЕНЦИЈА И ЈАВНЕ ИСПРАВЕ**

  **Евиденција**

**Члан 131.**

 Факултет води матичну књигу студената, евиденцију о издатим дипломама и додацима диплома и записник о полагању испита у складу и на начин прописан законом и другим законским прописима и нарочито води рачуна о заштити података из евиденције.

 Поред евиденције из става 1. овог члана, Факултет води и друге евиденције, а нарочито:

* + - о учешћу у програмима од општег интереса за Републику у научноистраживачкој делатности и другим међународним и домаћим научноистраживачким пројектима;
		- о учешћу у иновационим пројектима;
		- евиденције у складу са законом и другим прописима о раду;
		- о имовини и нарочито о научноистраживачкој и наставној опреми Факултета;
		- евиденције у складу са законом и другим прописима из области финансијског пословања и рачуноводства;
		- евиденције из области канцеларијског пословања и архивској грађи и
		- евиденције у складу са посебним законом и другим прописима из области других делатности и послова које Факултет обавља.

 Пословником о унутрашњој организацији и систематизацији радних места на Факултету декан утврђује одговорност за тачност података у евиденцији.

 ***Јавне исправе***

**Члан 132.**

 Факултет издаје јавне исправе у складу и на начин прописан законом и другим законским прописима, као и Статутом Универзитета у Новом Саду. Јавне исправе су: студентска књижица (индекс), диплома о стеченом високом образовању и додатак дипломи*.*

 Факултет оглашава ништавом диплому, односно додатак дипломи и издаје нову јавну исправу у случајевима под условима и на начин прописан законом.

 Факултет оглашава ништавом диплому о стеченом академском називу магистра и научном називу доктора наука на основу писаног извештаја стручне комисије коју образује Веће Факултета и коју чине редовни професори Универзитета компетентни да утврде да ли је завршни рад резултат самосталног рада кандидата односно да ли је докторска дисертација оригиналан научни резултат рада кандидата.

 **XII ОПШТИ АКТИ ФАКУЛТЕТА**

###### Статут Факултета

**Члан 133.**

Статут је основни општи акт Факултета.

Статут Факултета доноси Савет Факултета на предлог Већа Факултета.

Нацрт Статута Факултета утврђује Веће Факултета на предлог комисије за израду Статута

Факултета коју именује Савет Факултета, чији рад координира декан.

Декан упућује нацрт Статута Факултета Департманима Факултета на јавну расправу у трајању

од најмање 30 дана.

Нацрт Статута Факултета објављује се путем интернет презентације Факултета.

Нацрт Статута усклађен са резултатима јавне расправе декан упућује Већу ради утврђивања

предлога Статута.

Предлог Статута доставља се свим јединицама факултета најмање 15 дана пре одлучивања

Савета Факултета о доношењу Статута Факултета.

Веће разматра евентуалне амандмане на предлог Статута Факултета и мишљење доставља

Савету Факултета истовремено са достављањем Предлога Статута Факултета.

Измене и допуне Статута факултета врше се на начин и по поступку утврђеном за његово

доношење.

Званично тумачење појединих одредаба Статута Факултета врши Савет Факултета.

Универзитет даје сагласност на Статут Факултета.

Планови рада и развоја Факултета

**Члан 134.**

Факултет доноси План развоја, План инвестиција, План запошљавања и ангажовања

наставника и сарадника, Планове рада и развоја.

 Израду нацрта плана из става 1. овог члана координира декан или продекан којег декан

овласти.

 План из става 1. овог члана доноси Савет Факултета на предлог Већа Факултета.

***Кодекс професионалне етике и други општи акти Факултета***

**Члан 135.**

 Поред Кодекса професионалне етике који доноси Сенат Универзитета у складу са

законом и овим Статутом као обавезан општи акт. Савет, Веће Факултета и декан Факултета у складу са законом доносе правилнике, посебна правила, пословнике и одлуке којима се на општи начин уређују појединачна питања.

 О правилницима, посебним правилима и одлукама којима се на општи начин уређују

појединачна питања која значајно задиру у интересе јединице Факултета, запослених или студената води се претходна јавна расправа у трајању од најмање 15 дана.

 Измене и допуне општих аката из става 1. овог члана и тумачење врши орган Факултета

који је те акте донео.

 Факултет доноси своје опште акте у складу са законом и овим Статутом који су у

сагласности са општим актима Универзитета. Надлежни орган Факултета може донети одлуку да примењују појединачни општи акт Универзитета. Питања која нису регулисана општим актом Факултета, а регулисана су општим актом Универзитета решавају се у складу односно аналогно одредбама општег акта Универзитета.

***Објављивања Статута и других општих аката Факултета***

**Члан 136.**

 Објављивање Статута и других општих аката Факултета врши се у складу са одредбама

овог Статута којима се регулише информисања и јавност рада Факултета.

**XIII ЗАШТИТА ЖИВОТНЕ СРЕДИНЕ**

 **Члан 137.**

 Факултет је дужан да се у обављању делатности старају о заштити животне средине, у

 складу са законом и посебним прописима и да јачају еколошку свест запослених и студената.

 Јачање свести о значају заштите животне средине обезбеђује се путем образовног

процеса, системом научноистраживачког и технолошког развоја, усавршавањем процеса рада, опреме и других средстава рада и популаризацијом заштите животне средине.

 **XIV ИНФОРМИСАЊЕ И ЈАВНОСТ РАДА**

 **Члан 138.**

 Запослени на Факултету, студенти и јавност имају право на тачне, потпуне правовремене

и јасне информације неопходне за њихов рад, образовање, остваривање права и извршавање обавеза и задатака.

 Факултет о свом раду даје информације путем посебних публикација и издања,

објављивањем Информатора о раду, путем конференција за штампу, издавањем посебних саопштења, достављањем организационим јединицама Факултета, омогућавањем личног увида у акте и документе факултета, путем огласне табле Факултета и на друге погодне начине.

Интернет презентација

 **Члан 139.**

 Факултет има своју званичну, јавно доступну интернет презентацију, јасно организовану

на српском и на енглеском језику.

 Интернет презентација Факултета садржи основне податке о Факултету и његовој

делатности, као што су: подаци о оснивачу, оснивачки акт, Статут и друге опште акте и документе, студијски програми, научноистраживачи пројекти међународни партнери и сарадња, актуелне активности и друге податке.

**XV ПОСЛОВНА ТАЈНА**

**Члан 140.**

 Факултет ће ускратити информације о подацима и документима који су пословна тајна.

 Пословном тајном се сматрају документи и подаци:

* које Савет Универзитета и Факултета прогласе пословном тајном,
* које декан Факултета посебном одлуком прогласи пословном тајном,
* које се односе на мере и начин поступања у ванредним околностима и одбрану,
* које надлежни државни органи прогласе поверљивим.

 Саопштење података и давање исправа које си проглашене пословном тајном

неовлашћеном лицу било би противно пословању Факултета и штетило би његовим интересима и угледу.

 Начин чувања пословне тајне и одговорност чланова органа Факултета и запослених за

чување пословне тајне утврђује се одлуком из става 1. тачка 1. овог члана или документом о проглашењу пословне тајне.

**XVI ПРЕЛАЗНЕ И ЗАВРШНЕ ОДРЕДБЕ**

 ***Доношење општих аката***

**Члан 141.**

 Општи акти утврђени законом и овим Статутом донеће се до краја децембра 2006

године а најкасније до 10 септембра 2007 године.

 Одредбе општих аката Факултета које су примењиване до ступања на снагу Статута, а

 нису са њим у супротности, примењиваће се до доношења општих аката на основу овог Статута.

***Конституисања и избор органа***

**Члан 142.**

У року од 3 месеца од дана доношења Акта о реорганизацији Универзитета контитуисаће

се органи и извршити избор декана и продекана.

Избор декана и продекана у сладу са овим Статутом извршиће постојећи органи по

ступању на снагу Статута Факултета.

Мандат декана и продекана који су изабрани у складу са овим Статутом траје до 30.

септембра 2009. године.

 Декан ће именовати комисију за спровођење избора за студентски парламент ради

утврђивања поступка избора у року од два месеца од доношења Акта о реорганизацији Универзитета.

**Члан 142а.**

 Избор чланова Наставно научног већа Факултета у смислу члана 49.став 1. овог

Статута, вршиће се почев од избора за мандатни период 2015-2018.године.

***Студијски програми***

**Члан 143.**

 Наставни планови и програми Факултета до ступања на снагу Закона о високом

образовању усагласиће се са студијским програмима према врсти и нивоу студија у складу са Законом о високом образовању до почетка школске 2006/2007. године а према садржини утврђеној Законом најкасније до почетка школске 2007/2008 године.

 У року из става 1. овог члана Факултети ће донети Правилник о начину и условима

укључивања студената основних студија који су уписани на студије пре ступања на снагу Закона о високом образовању на нове студијске програме, а који се изјасне да желе да остваре ово право у скаладу са Законом о високом образовању.

 На студенте који настављају студије по започетим наставним плановима и програмима

и режиму студија по претходном Закону о универзитету примењиваће се одредбе тог закона и претходних општих аката Факултета.

***Увођење ЕСПБ бодова***

**Члан 144.**

 Факултет ће пратити примену ЕСПБ бодова, резултате студената постигнуте на испиту

и друге одговарајуће показатеље оптерећења студената и прибавити мишљење студената о ефективном оптерећењу у савлађивању програмских садржаја у циљу прилагођавања вредности бодова додељених појединим предметима.

 Послове из става 1. овог члана Факултет ће извршити до краја школске 2006/2007.

године, први пут а затим наставити да их обављају континуирано.

***Наставници и сарадници***

**Члан 145.**

 Наставници и сарадници изабрани у звање до ступања на снагу Закона о високом

образовању, обављаће послове наставника и сарадника до истека времена на које су бирани.

 Асистенти приправници и асистенти који су изабрани у звање до ступања на снагу

Закона о високом образовању имају право да буду поново изабрани у исто звање још једанпут на период у трајању од три године.

Лица изабрана у звање предавача односно вишег предавача, пре ступања на снагу

Закона о изменама и допунама Закона о високом образовању (''Сл.гласник РС'' бр. 44/2010), а у складу са одредбама Статута Универзитета, добијају у тренутку ступања на снагу наведених измена и допуна одговарајуће звање наставника страног језика односно вишег наставника страног језика.

***Студенти***

**Члан 146.**

 Студенти уписани на основне студије до ступања на снагу Закона о високом образовању

могу завршити ове студије по започетом наставном плану и програму, условима и правилима студија, најдуже до 30.септембра 2016 године, односно најдуже до 30.септембра 2017. године за студенте уписане на интегрисане студије ветеринарске медицине.

 Студенти уписани на магистарске студије до ступања на снагу Закона о високом

образовању имају право да заврше студије по започетом плану и програму условима и правилима студија и да одбране магистарску тезу најкасније до 30.септембра 2016. године.

 Студенти уписани на докторске студије односно кандидати који су пријавили докторску

дисертацију до ступања на снагу Закона о високом образовању, имају право да заврше студије по започетом плану и програму, условима и правилиа студија, односно да стекну научни степен доктора наука, најкасније до 30.септембра 2016. године.

**Члан 147.**

 Студије за стицање стручних назива инжењер пољопривреде и менаџер, утврђених у

области биотехничких наука и менаџмент и бизнис, у трајању од три године односно у обиму од најмање 180 ЕСПБ бодова, организоваће се након усклађивања студијских програма и њихове реакредитације.

**Финансирање студија**

**Члан 148.**

 Изузетно од одредби члана 84. став 1. овог Статута, студент може да се у наредној

школској години финансира из буџета ако у школској 2009/2010. односно 2010/2011., односно 2011/2012, односно 2012/2013. односно 2013/2014, односно 2014/2015 години оствари најмање 48 ЕСПБ бодова и рангира се у оквиру укупног броја студената чије се студије финансирају из буџета, у складу са законом којим се регулише област високог образовања.

Рангирање студената из става 1. врши се полазећи од броја остварених ЕСПБ бодова и

постигнутог успеха у савлађивању студијског програма, на начин и по поступку утврђеним одлуком Сената Универзитета.

Студент који не оствари право из става 1. у наредној школској години наставља студије у

статусу самофинансирајућег студента.

***Стицање доктората***

**Члан *149.***

 Лица која су стекла или стекну академски назив магистра наука према прописима који су

важили до ступања на снагу Закона о изменама и допунама Закона о високом образовању (''Сл.гласник РС'' бр. 44/2010) могу стећи научни назив доктора наука одбраном докторске дисертације према прописима који су важили до дана ступања на снагу истог Закона најкасније до 30.септембра 2016. године.

 Лица са звањем магистра наука која нису остварила право из става 1.овог члана, могу се уписати на трећу годину докторских академских студија у одговарајућој области, у складу са законом и општим актима Универзитета и Факултета.

***Престанак важења досадашњег Статута***

**Члан *150*.**

 Даном ступања на снагу овог Статута престаје да важи Статут Факултета који је усвојио

Савет Факултета на седницама од 19.07.2002, 31.12.2002., 07.04.2003., 25.09.2003., 15.10.2003., 16.04.2004., 24.05.2004., 08.10.2004., 12.11.2004., 24.12.2004., 04.02.2005., 04.04.2005., 17.06.2005., 16.11.2005, 23.12.2005., и 17.02.2006. године.

**Члан *151*.**

 Овај Статут, по добијању сагласности Универзитета, ступа на снагу осмог дана од дана

објављивања.

 Објављивање ће се извршити достављањем Статута департманима Факултета,

објављивањем на интернет страници Факултета и огласној табли Факултета.

 **Председник Савета Факултета**

 **Проф. др Бранислава Белић**